Izvor: Radio Televizija Vojvodine, 26.Nov.2020, 07:48\nU Srbji je u poslednja 24 sata potvrđeno rekordnih 7.606 novih slučajeva korona virusa, na osnovu 21.569 testiranih uzoraka, a preminula je 51 osoba, što je najviše u jednom danu od početka epidemije. Prema poslednjim podacima Ministarstva zdravlja, hospitalizovane su 6.722 osobe, a na respiratoru su trenutno 243 pacijenta, što je 20 više nego juče. Od početka epidemjie u Srbiji je zaraženo ukupno 148.214 osoba, a 1.366 je preminulo. Do sada je testirano ukupno 1.703.985 osoba. Procenat >> Pročitaj celu vest na sajtu Radio Televizija Vojvodine << smrtnosti je 0.93 odsto.\nU Čačku je prijavljeno 158 novozaraženih, u Smederevu 139, Subotici 116, a u Valjevu 104 nova slučaja.\nBačka Palanka i Zaječar imaju po 98 novih slučajeva, Zrenjanin 93, Šabac 86, Bečej 85, Bor 80, Kruševac 77, Vrbas 71 novi slučaj.\n15.22 - Situacija zabrinjavajuća, polovina testiranih pozitivni\n15.07 - Kraljevo: Hospitalizovan 51 pacijent, preminule dve osobe\nU Opštoj bolnica "Studenica" u Kraljevu trenutno je hospitalizovan 51 kovid pacijent, a u prethodna 24 časa preminule su dve osobe, saopštila je ta zdravstvena ustanova.\n15.04 - U socijalnim ustanovama zaražene 1.303 osobe\nU ustanovama socijalne zaštite i domovima za smeštaj odraslih i starih s današnjim danom potvrđeno je prisustvo virusa COVID -19 kod 811 korisnika i 492 zaposlena, saopšteno je iz Ministarstva rada, zapošljavanja, boračkih i socijalnih pitanja.\n14.53 - Čačak: Hospitalizovano 200 pacijenata, preminule tri osobe\n13.32 - U Kikindi 861 slučaj kovid pozitivnih\n13.23 - U Specijalnoj bolnici Sokobanja 68 obolelih, nema mesta za kiseonik\nU Specijalnoj bolnici Sokobanja zbrinuto je 68 kovid pacijenata, od kojih je više od 40 na kiseoniku, kaže direktorka te ustanove Vesna Milanović. Ona je za Tanjug rekla da je kapacitet Specijalne bolnice 160 kreveta, ali da nema slobodnih mesta za obolele kojima je potrebna kiseonička terapija.\n13.14 - Više od 1000 zaraženih koronom u Zapadnobačkom okrugu\n13.08 - Direktor bolnice Prokuplje:Nema dovoljno zdravstvenih radnika\n12.34 - Vučić: Danas najteži dan, samo do jutros 47 preminulih\nPredsednik Aleksandar Vučić rekao je da je danas najteži dan za Srbiju, po pitanju koronavirusa, jer je još jutros bilo 47 preminulih, te dodao da je situacija u bolnicama izuzetno teška.\n12.00 - Kragujevac: Zaraženo 439 osoba\nOd 1.137 uzoraka obrađenih PCR i antigenskom metodom u kovid laboratoriji Kraguj Instituta za javno zdravlje, 439 je bilo pozitivno, saopšteno je danas.\n11.44 - U srpskim sredinama 52 novozaražena, četvoro preminulih\nU poslednja 24 sata u srpskim sredinama na Kosovu i Metohiji broj novoobolelih povećao se za 52, dok su četiri osobe preminule od posledica koronavirusa, saopšteno je iz Kriznog štaba opštine Kosovska Mitrovica.\n11.09 - Hadžiju: Kovid bolnice žarišta virusa,zdravstvo pred kolapsom\nČlan prištinske Komisije za zdravstvo i socijalnu zaštitu Bekim Hadžiju izjavio je danas da su bolnice na korak od kolapsa, kao i da su postale glavno žarište za širenje korona virusa.\n10.59 - U Novom Sadu proglašena vanredna situacija\n10.25 - Vanredna situacija u Žitištu\nU Žitištu je proglašena vanredna situacija, broj obolelih od koronavirusa je sve veći, a kapaciteti zdravstvenih ustanova su sve manji. Od broja testiranih do 70 procenata je pozitivnih, što je podatak koji zabrinjava nadležne. Mera zaštite, koje su već na snazi, inspektori kažu, da se meštani pridržavaju.\n10.05 - U Vojvodini 1.755 novozaraženih\n10.01 - Tiodorović: Zaravnjenje krive oko 3. ili 4. decembra\n09.24 - Tokom noći na Infektivnoj u Beogradu 90 pregleda, raste broj pacijenata\n09.23 - U Subotici dvanaestoro na respiratoru\nDežurni epidemiolog u Subotici i pomoćnica direktora bolnice Gordana Krtinić izjavila je danas da je epidemiološka situacija izuzetno nepovoljna, čak i kritična.\n"Raste broj slučajeva u bolnici, gotovo 40 novih hospitalzovanih juče. Leči se 108 trenutno, to su srednje do teške kliničke slike. U kovid jedinici intenzivne nege je 13 pacijenata, 12 na mehaničkoj ventilaciji", rekla je Krtinić za RTS.\n09.12 - Đerlek: Epidemija obara crne rekorde,cela zemlja u opasnosti\nOn je rekao da je virus u "velikoj brzini", da se preneo iz kafića i klubova u porodice.\n09.05 - U užičkoj bolnici još 4 hospitalizovanih kovid pacijenata\nU užičkoj Opštoj bolnici hospitalizovano je 63 pacijenata pozitivnih ili sumnjivih na kovid-19, 26 je na intezivnoj nezi, od kojih je 12 na respiratoru, saopštio je Zdravstveni centar Užice.\n09.01 - Kragujevac: Obavezan rad od kuće\nGradonačelnik Kragujevca Nikola Dašić je, u cilju sprečavanja širenja korona virusa, zaštite zaposlenih i korisnika usluga od infekcije, doneo odluku o organizovanju procesa rada u javnim preduzećima, ustanovama, službama i gradskoj upravi u vreme epidemije.\n08.51 - Klinika za opekotine puna, kovid pacijenti sa teškom slikom\n08.40 - U Niškoj banji 81 kovid pacijent\nU stacionaru "Radon" u Niškoj banji trenutno je hospitalizovan 81 pacijent, a ukupni kapaciteti su 200 mesta, izjavila je direktorka Instituta Marina Deljanin Ilić.\n08.07 - Loznica:Situacija teška, uskoro još jedno kovid-odeljenje\nRadio 021: Novi podaci u Srbiji: Preminula još 51 osoba, registrovano 7.606 novih slučajeva korone


Crna riba (2013) - Strani film sa prevodom\nČuveni kit ubica Tilikum odgovoran je za smrt tri osobe, uključujući vrhunskog dresera kitova. „Crna riba“ prikazuje poražavajuće posledice držanja tako inteligentnih i osećajnih bića u zarobljeništvu.\n„Crna riba“ otkriva priču o čuvenom kitu Tilikumu, koji je u zatočeništvu, za razliku od orka u divljini, usmrtio nekoliko ljudi. Šta je krenulo naopako? Šokantni snimci i neverovatni intervjui sa dreserima i stručnjacima objašnjavaju izuzetnu prirodu ovih stvorenja, okrutni tretman kome su podvrgnuti u zarobljeništvu poslednjih 40 godina i rastuće razočaranje radnika koji su obmanuti i koje ugrožava izuzetno unosna industrija morskog parka. Ova emotivno snažna i napeta priča izaziva nas da razmotrimo naš odnos s prirodom i otkriva koliko mi ljudi zapravo malo znamo o tim izuzetno inteligentnim i začuđujuće osećajnim sisarima, koje samo mislimo da možemo da kontrolišemo.\nTagovi: Crna riba (2013), Crna riba (2013) - Strani film sa prevodom, filmovi, filmovi sa prevodom\nBračni sporazum (2013) - Strani film sa prevodom


AP: Najžešća debata od rata 90-ih na Balkanu\nM. K. 21. septembra 2016. 07:02\nU najžešćoj debati od rata 90-ih godina prošlog veka Srbija je danas upozorila Bosnu da će stati u odbranu bosanskih Srba ako budu napadnuti, dok tenzije rastu na Balkanu uoči referenduma u RS, ocenjuje agencija AP u svojoj analizi.\nMinistar inostranih poslova Srbije Ivica Dačić rekao je danas da Srbija „svakako neće dozvoliti destrukciju ili vojni napad“ na Republiku Srpsku, koja je stvorena na osnovu mirovnog sporazuma dogovorenog uz posredovanje SAD koji je podelio Bosnu, navodi AP.\nKako agencija navodi, Dačić je tim rečima reagovao na izjavu ratnog komadanta Armije BIH Safera Halilovića koji je rekao da bez podrške Srbije bosanski Srbi ne bi mogli da pružaju otpor federalnim snagama (BIH) više od 15 dana.\nAP takođe prenosi da je Halilović to izjavio za jednu lokalnu bosansku tv i da nije govorio ni u kakvom zvaničnom svojstvu pošto je penzionisani general.\nSvetsko prvenstvo u debati: Srpski studenti najbolji na svetu\nU predsedničkoj debati Amerikance zbunila jedna reč\nPrva TV debata Klinton i Tramp – razmena uvreda! (foto, video)\nAsošijeted Presdebatarat na Balkanu\nOpozicija pita otkud u Skupštini RS paravojna formacija\nVećina Slovenaca kaže da je Hrvatska problematična i da joj…


Na sastanku je razgovarano o zaključivanju Memoranduma o razumijevanju o ekonomskoj saradnji između BiH i SAD-a\nE. T. / Nezavisne 22.07.2021\nSARAJEVO Košarac i Nelson: Unaprijediti ekonomsku saradnju BiH i SAD\nMinistar spoljne trgovine i ekonomskih odnosa BiH Staša Košarac primio je danas u Sarajevu ambasadora Sjedinjenih Američkih Država (SAD) u BiH Erika Nelsona sa kojim je razgovarao o aktuelnim ekonomskim i političkim temama.\nNa sastanku je razgovarano o zaključivanju Memoranduma o razumijevanju o ekonomskoj saradnji između BiH i SAD-a. Košarac informisao je ambasadora Nelsona da je Ministarstvo, u skladu sa zaključkom Predsjedništva BiH iz januara 2021. godine, dostavilo nacrt ovog dokumenta američkoj strani, ali da do danas nije zaprimljen odgovor po ovom pitanju.\nRazgovori o turizmu, energetskom sektoru...\nKonstatovano je da je do zastoja došlo usljed promjene američke administracije, te da je neophodno intenzivirati aktivnosti na potpisivanju ovog dokumenta u predstojećem periodu. Košarac istakao je će Memorandum o razumijevanju o ekonomskoj saradnji doprinijeti jačanju i unapređenju ekonomske saradnje između dvije zemlje.\nKošarac je naglasio da je ukupna spoljnotrgovinska razmjena BiH sa SAD-om u prvih pet mjeseci 2021. godine iznosila 227,60 miliona KM i da je veća za 31,40 miliona KM u odnosu na isti period prošle godine. Napomenuo je takođe da BiH bilježi rast izvoza u SAD, pri čemu je u prvih pet mjeseci ove godine na američko tržište izvezeno robe u vrijednosti od 54,19 miliona KM, što je za 154,28 posto više u odnosu na isti period 2020. Takođe, zabilježen je i pad uvoza iz SAD-a za 0,84 posto u odnosu na isti period prošle godine.\nTema današnjeg sastanka bili su i projekti u oblasti turizma. Istaknuto je da će SAD putem Američke agencije za međunarodni razvoj (USAID) u petogodišnjem ciklusu investirati oko 20 miliona dolara u ovaj sektor, te da će značajna sredstva biti usmjerena na podršku oporavku od negativnih posljedica pandemije Kovid-19.\nKošarac i Nelson razgovarali su i o energetskom sektoru, kao i obavezama BiH koje proizilaze iz Ugovora o uspostavljanju Energetske zajednice, te drugim zakonskim rješenjima ovoj oblasti.\nKošarac obavijestio je Nelsona da je ostvaren napredak u usvajanju odluke o kvalitetu tečnih naftnih goriva, te da su nadležna entitetska ministarstva i Energetska zajednica dali podršku nacrtu odluke koju je pripremilo Ministarstvo spoljne trgovine i ekonomskih odnosa BiH. On je izrazio uvjerenje da će Savjet ministara BiH uskoro usvojiti predloženu odluku o kvalitetu tečnih naftnih goriva, što je ključni uslov za članstvo BiH u Svjetskoj trgovinskoj organizaciji.\nPolitika koordinacije i saradnje\nIstaknuto je da je u oblasti multilateralnih pregovora o spoljnotrgovinskom režimu BiH ostalo otvoreno pitanje koje se odnosi na tzv. pravo trgovanja, koje je neophodno usaglasiti sa SAD-om. S tim u vezi, Košarac naglasio je da je pozicija BiH o pitanju deklaranta u potpunosti usaglašena sa Evropskom unijom, te da očekuje kompromisno rješenje sa američkom stranom.\nNa sastanku su razmijenjena mišljenja i o opštem sistemu preferencijala SAD-a, pri čemu je ministar Košarac zatražio ponovno stavljanje BiH na listu zemalja kojima SAD dodjeljuju jednostrane carinske povlastice.\nU razgovoru sa Nelsonom, Košarac ponovio je stav da su za BiH najbolja ona rješenja koja se postignu unutrašnjim dogovorom između dva entiteta i predstavnika tri konstitutivna naroda, uz puno uvažavanje ustavnih nadležnosti. On je poručio da u potpunosti provodi i afirmiše politiku koordinacije i saradnje sa nadležnim ministarstvima iz Republike Srpske i Federacije BiH.\nViše o temi Staša Košarac\nRADNA POSJETA BEČU\n21.07.2021 u 16:35\nKošarac: Odobren izvoz goveđeg mesa iz BiH u Ujedinjene Arapske Emirate\n16.07.2021 u 11:30\nStaša Košarac Eric Nelson


Kusturica kandidat za članstvo u SANU: Pogledajte ko je još predložen\nIzborna trka za nove članove Srpske akademije nauka i umetnosti se zahuktala, predlozi za nove članove stižu spolja, ali već i iz samih odeljenja. Kako „Novosti“ saznaju, za članstvo u Odeljenju za jezik i književnost SANU predloženi su… »\nRežiser Emir Kusturica nalazi se među kandidatima za nove članove Srpske akademije nauka i umetnosti (SANU), koja na jesen treba da izabere novo članstvo. Kusturica, kao i predsednik Matice Srpske pesnik Dragan Stanić, predloženi su za članstvo u… »\nIZBORNA trka za nove članove Srpske akademije nauka i umetnosti se zahuktala, predlozi za nove članove stižu spolja, ali već i iz samih odeljenja. Kako "Novosti" saznaju, za članstvo u Odeljenju za jezik i književnost SANU predloženi su režiser… »\nGlavni specijalni tužilac Milivoje Katnić izjavio je danas da "postoje osobe koje remete odnose bratske Crne Gore i Srbije, pa su zato poslale Veljka Belivuka u Crnu Goru". „To su maniri jedne Obrenovićke Srbije. Ali kako smo znali sve te aktivnosti… »\nTužilac: Osobe koje remete odnose Srbije i Crne Gore poslale Belivuka\nMarković: Pozorište čuva dobrotu i plemenitost\nBEOGRAD: Premijera nove predstave u režiji Jagoša Markovića "Divlje meso" najavljena je za 24. april u Beogradskom dramskom pozorištu, a reditelj za Tanjug kaže da je posvećen materiji teksta i da sebi postavlja pitanje šta će dati publici, jer… »


Vlada usvojila uredbu - 36,7 milijardi za pomoć poljoprivredi - Infobrif\nVlada usvojila uredbu – 36,7 milijardi za pomoć poljoprivredi\nObjavljeno 9.01.2020. u 15:18\nVlada Srbije usvojila je danas Uredbu o raspodeli podsticaja u poljoprivredi i ruralnom razvoju u 2020. godini, za čije je sprovođenje obezbeđeno 36,7 milijardi dinara.\nKako je navedeno, Uredba treba da na optimalan način podržava nedovoljno razvijene oblasti poljoporivredne proizvodnje, kao i područja sa otežanim uslovima rada u poljoprivredi kroz unapređenje konkurentnosti poljoprivrednih gazdinstava.\nZbog uticaja na ostale sektore, poljoprivrada je od izuzetnog značaja za razvoj privrede, s obzirom na to da direktno ili indirektno zapošljava oko petinu zaposlenog stanovništva u Srbiji, saopšteno je nakon sednice Vlade Srbije.\nPodsticajem kroz kreditnu podršku, omogućiće se poljoprivrednim proizvođačima da dođu do finansijskih sredstava iz bankarskih izvora pod povoljnijim uslovima od tržišnih.\nVlada je usvojila i Odluku o obrazovanju Radne grupe za unapređenje pozicije Srbije na listama konkurentnosti u oblasti razvoja elektronske uprave.\nZadatak Radne grupe je priprema predloga za pojednostavljenje postupaka za usluge elektronske uprave i priprema funkcionalnih specifikacija za elektronsko vođenje postupaka.\nKako je navedeno, neophodno je kontinuirano usaglašavanje sa visokim svetskim i evropskim standardima koji podrazumevaju unapređenje kvaliteta usluga koje se pružaju građanima i privredi, efikasniju javnu upravu, kao i poboljšanje konkurentnosti Srbije u međunarodnim okvirima.\nUpoznavanje sa metodologijom, po kojoj se sprovodi praćenje razvoja elektronske uprave u Evropi, od posebnog je značaja za Srbiju kao kandidata za članstvo u EU, kako bi se upoznali savremeni standardi portala, veb prezentacija i usluga i obezbedili uslovi za prekogranično pružanje ovih usluga, piše u saopštenju.\nVlada je danas dala saglasnost i na kandidaturu Saveza Srbije za bodi bilding, fitnes, bodi fitnes i aerobik za organizovanje Svetskog prvenstva u fitnesu za mlađe kategorije, u Čačku 2020. godine.\nPočinju radovi na Savskom trgu, velike izmene u saobraćaju\nDalibor Jevtić: Jesmo u vladi, ali nismo u koaliciji


Ipak, poučen nekim neočekivanim porazima i činjenicom da rival ima motiva za revanšom i plasmanom u Superligu oprezan je i trener Mihailo Poček:\n- Mladost je ekipa koja može biti izuzetno nezgodna. Pojačali su se na spoljnim i unutrašnjim pozicijama, u grupi su ekipa sa skorom 8-10 i sigurno će tražiti novi trijumf kako bi se približili plasmanu među osam najboljih u KLS-u. Moramo biti agresivniji u odbrani i biti bolji u skoku ako hoćemo da pobednički uđemo u finiš prvenstva.\n- Iako do sada nismo imali problema sa povredama, pred ovaj susret nis izostali pehovi. Centar Vraneš se nakon povrede priključio treninzima, novajlija Pavlović je protiv FMP-a dobio udarac u butni mišić, dok Marojević ima problema sa kolenom. Neizvestan je nastup i centra Mikulića koji je povredio kuk.


Maj 04, 2020 11:30\nNa pitanje novinara N1 šta misli o skandiranju Draganu Đilasu ispred zgrade u kojoj žive njegova deca, i da li tako nešto podržava, Mihajlović je rekla:\n- Kada je u pitanju politika, ja sam za, kada je u pitanju politička borba, žestoka politička borba, ja sam za. Ali, kada je u pitanju dovodjenje politike i uključuvanje, na bilo koji način, dece bilo koga, od Vučićeve, Đilasove, Zoranine ili bilo kojih drugih ljudi, ja sam uvek protiv - navela je ona.\nMihajlović je istakla da se godinama zalaže i bori za društvo bez bilo koje vrste nasilja.\n- Bila sam i protiv nasilja Boška Obradovića, i protiv sam onoga što sam sinoć slušala od Đilasa, jer to jeste jedna vrsta političkog nasilja, nazivanje predsednika svim onim imenima i pretnje koje su mu upućene - rekla je Mihajlović.\nKako kaže, svi koji su u političkom životu, moraju da vode računa o tome šta izgovaraju i načinu na koji to izgoravaju, i kako se obraćaju u javnom političkom životu.\n- Jer mislim da mi dajemo primer svima drugima - dodala je Mihajlović.\nĐilas je sinoć na tviteru objavio video poruku u kojoj je rekao da su njegova deca uplašena, jer se u blizini njhovog doma večeras sa obližnje zgrade preko razglasa čulo "Đilase lopove".


Porodične firme- stub razvoja ekonomije RS | PRIME Communications\nPorodične firme- stub razvoja ekonomije RS\nU organizaciji Centra za edukaciju Pro Educa i pod pokroviteljstvom predsjednika Republike Srpske u Banjaluci je 15. maja 2013. godine održan Poslovni forum “Porodične firme- stub razvoja ekonomije RS”.\nOko 200 učesnika slušalo je predavanja vrhunskih stručnjaka iz oblasti porodičnih firmi, korporativnog upravljanja, menadžmenta, finansija, komunikacija. Na otvaranju Poslovnog foruma o porodičnim firmama predstavljeni su rezultati prvog istraživanja o porodičnim firmama u Republici Srpskoj koje je krajem 2012. i početkom 2013. godine uradila agencija Prime Communications na uzorku od 208 porodičnih firmi u Republici Srpskoj i koje je prvi put dalo uvid u stvarno stanje i probleme kada je porodični biznis u Republici Srpskoj u pitanju.\nU organizaciji Centra za edukaciju Pro Educa u Banjaluci je u junu održan i okrugli sto o porodičnim firmama u Republici Srpskoj.\nPromocija rakija i likera Monogram\nProslava povodom 55 godina kompanije “Hemofarm”\nPočetak rada kompanije TeleGroup Sarajevo


Predsednik opštine Inđija najavljuje tužbu zbog klevete | Autonomija\nPredsednik opštine Inđija najavljuje tužbu zbog klevete\nPredsednik opštine Inđija Goran Ješić najavio je danas da će tužiti predsednika Skupštine Ekološkog pokret…\nPredsednik opštine Inđija Goran Ješić najavio je danas da će tužiti predsednika Skupštine Ekološkog pokreta Srbije Nikolu Aleksića zbog, kako je naveo, teških kleveta iznetih na njegov račun i račun opštinskog rukovodstva u Inđiji. Aleksić je ranije danas optužio gradonačlenika Inđija za korupciju jer je, kako je naveo, „dozvolio ilegalnu privatizaciju društvenog zemljišta Zemljoradničke zadruge Srem“.\nOn je na konferenciji za novinare u beogradskom Medija centru izjavio da su opštinski čelnici u Inđiji promenili i namenu tog poljoprivrednog zemljišta, koje je sada građevinsko, „kako bi se obogatili preprodajom po 20 puta višoj ceni od otkupne“. „Mi smo angažovali svoje advokate i to će imati epilog na sudu pošto je sve jedna teška kleveta i poziv na linč i odnosi se, pre svega, na obračun sa opštinskim rukovodskom u Inđiji“, kazao je Ješić.\nEkološki pokret Srbije ukazao je danas da je u Inđiji nastavljena izgradnja fabrike hemijskog otpada Monbat i pored zabrane ministasrtva životne sredine i prostornog planiranja. Ješić je agenciji Beta rekao da je kampanja Ekološkog pokreta Srbije protiv igradnje Fabrike Monbat politički instruisana i da je zapravo reč o konkurentskom obračunu. Prema njegovim navodima, reč je o konkurentskoj kampanji kommpanije Blek Hors koja je glavni sponzor Ekološkog pokreta. On je rekao i da su opštinski organi u Inđiji odmah reagovali po infarmaciji da je ministarstvo zaštite životne sredine i prostornog planiranja obustavilo izgradnju bugarske fabrike za preradu hemijskog otpada. „Naše ekipe su obaveštene, mi smo izašli na teren i napravili zapisnik i prekinuti su radovi na toj fabrici“, kazao je Ješić.\nOn je istakao da opština Inđija prema Zakonu o izgradnju nije ta koja izdaje dozvole za takav objekat, već je to posao vojvođanskog sekretarija za zaštitu životne sredine.


Izložba Strip konkursa u Galeriji Dečijeg kulturnog centra – MAMIN SVET\nHome Brinite o sebi\tIzložba Strip konkursa u Galeriji Dečijeg kulturnog centra\nby Angelina Radulović 12. novembra 2012. 0 comment\nU Galeriji Dečjeg kulturnog centra Beograda do 17. novembra biće otvorena izložba drugog po redu Strip konkursa. Predstavljeni su radovi dece, uzrasta od 7 do 18 godina, a izabrana kratka forma stripa – forma kaiša, predstavlja najbolji način da mladi stvaraoci pokažu svoje umeće. Na konkursu su učestvovali pojedinci, umetnički ateljei i školske sekcije iz cele Srbije.\nUmetnički žiri u čijem sastavu su bili Zoran Mihailović, karikaturista, Slobodan Ivkov, teoretičar, Nikola Kostadinović, dizajner i ilustrator stripa i karikature, Goran Ćeličanin, karikaturista i ilustrator, i Jana Adamović, diplomirani primenjeni umetnik, nagrađenim učesnicima uručićiće diplome u subotu, 3. novembra, u 12 časova, u Galeriji Dečjeg kulturnog centra Beograda. Zainteresovani posetioci imaće tada priliku da dobiju karikaturu eminentnih autora stripa, ilustratora i karikaturista.\nIzložbu prati bogat prateći program, čiju su koncepciju, kao i postavku izložbe, uradili Mileta Miloradović, karikaturista i autor Radionice za strip i karikaturu u Dečjem kulturnom centru, i Lidija Seničar, urednik Galerije DKCB-a.\nIzložba Strip konkursa u Galeriji Dečijeg kulturnog centra was last modified: 12 novembra, 2012 by Angelina Radulović


Predstavljamo najnoviji sistem za magnetnu terapiju PhysioMG - North System\nAktuelno 14. oktobra. 2020 01.13.21\nInovativna tehnologija – tretmani u dualnom modu\nInovativna tehnologija (Dualni mod) omogućava simultano korišćenje 2 magnetna aplikatora – solenoida sa sistemskim efektom i pločastog aplikatora sa lokalnim efektom. Koristeći istovremeno promenljivu terapijsku frekvenciju u opsegu od 0-50 Hz – takozvani Spektrum – dobijamo najveću moguću efikasnost lečenja magnetnim poljem.\nOtkrijte najnovi je uređaje za terapiju niskofrekventnim magnetnim poljem PhysioMG čije su dodatne opcije nastale na osnovu iskustava terapeuta kao i na osnovu potreba pacijenata.\nInovativna tehnologija - tretmani u dualnom modu Inovativna tehnologija (Dualni mod) omogućava simultano korišćenje 2 magnetna aplikatora - solenoida sa sistemskim efektom i pločastog aplikatora sa lokalnim efektom. Koristeći istovremeno promenljivu terapijsku frekvenciju u opsegu od 0-50 Hz - takozvani Spektrum -...


- Turistička Organizacija Herceg Novog je odlučila, da u skladu sa celokupnom situacijom, organizuje akciju pod nazivom „Herceg Novi te zove”. Na taj način želimo da pozovemo sve dobre ljude, bez obzira na njihovu nacionalnost, veru i druge različitosti, da kao i do sada letuju u Herceg Novom i uživaju zajedno sa nama u našem moru i suncu - kažu iz TO Herceg Novi.\nOvu akciju su podržali i sportisti iz Herceg Novog: vaterpolista Andrija Prlainović, košarkašice sestre Ana i Milica Dabović, kao i bivši košarkaš Crvene zvezde Vujadin Subotić.\nFoto: Tviter Vujadin Subotić / Ustupljena fotografija\n- Herceg Novi je grad poznat kao turistička destinacija ali i kao grad kulture i sporta iz kojeg je poniklo mnogo vrhunskih sportista koji bez obzira gde se nalaze uvek nose svoj grad u srcu. Herceg Novi zadnjih godina doživljava ekspanziju kao turistička destinacija sa mnogo novih sadržaja. Kao i svi, pogođen pandemijom, Herceg Novi se našao u blokadi i izgubio značajan deo turističke sezone. Kako je Crna Gora izašla na kraj sa pandemijom, Herceg Novi je prepoznao trenutak i odlučio se da pokrene kampanju dobrodošlice i ponudio ljudima da na sajtu http://hercegnovitezove.com „osete” grad, ostave svoje podatke i samim tim postanu potencijalni korisnici besplatnog letovanja. Tako smo i mi sportisti prepoznali ovu kampanju dobrodošlice i ljubavi i podržali je šireći objave na svojim društvenim mrežama - rekao je Vujadin Subotić za „Blicsport”.


Studijska poseta Austriji: ODGAJIVČI STOKE U POSETI AUSTRIJI | 013 info\nStudijska poseta Austriji: ODGAJIVČI STOKE U POSETI AUSTRIJI\nwww.glasopova.rs\tPon, 05/12/2016 - 11:03\nU organizaciji lokalne samouprave realiizovano je studijsko putovanje u Austriju na koje su pošli odgajivači stoke sa teritorije naše opštine. Na put je krenulo osam stočara, a opštinu su predstavljali pomoćnici predsednika opštine Nebojša Kovačević i Goran Fogl.\nNa inicijativu predsednika opštine Dr Zorana Tasića, studijsko putovanje ove godine je koncipirano na drugi način, to jest, razlikuje se od studijskih putovanja koja su se održavala prethodnih godina. Ideja je bila da se ovoga puta radi konkretnije i kvalitetnije, da se u nekoliko poteza zaista nešto učini kako bi se pomoglo, ovoga puta, stočarima koji su izrazili želju da učestvuju u ovom projektu. Po broju grla koje poseduju i iskustvu, možemo slobodno reći da se radi o vodećim odgajivačima sa naše opštine.\nPodrška za ovu vrstu akcije stigla je i iz Ministarstva poljoprivrede koje je predložilo koordinatora Savu Vrbanjca, generalnog zastupnika glavne odgajivačke organizacije Austrije.\nCilj ovoga puta je bio odlazak na sever Austrije u grad Vizelburg, koji se nalazi na pola puta između Beča i Linca, gde se nalazi veliki broj farmi i jedan od centara kompanije Noegenetik genostar, da bi se putnici uverili u kvalitet i visok nivo na kojem se sve što je vezano za stočarstvo ovde obavlja.


"Koreni" Dobrice Ćosića i "Njegove bele rukavice" Jelene Bačić Alimpić najtraženiji: Lista najčešće pozajmljivanih knjiga | Novosti.RS\nKoreni Dobrice Ćosića i Njegove bele rukavice Jelene Bačić Alimpić najtraženiji: Lista najčešće pozajmljivanih knjiga\n28. 02. 2020. u 23:07\nNA sajtu Narodne biblioteke Srbije objavljena je tradicionalna lista najčešće pozajmljivanih knjiga u javnim bibliotekama tokom protekle godine.\n"Koreni" Dobrice Ćosića, za koje je novi talas interesovanja izazvala televizijska serija, bili su najtraženija knjiga u narodnim bibliotekama u Srbiji i 2019, baš kao i prethodne 2018. godine. Po podacima iz 113 biblioteka, koliko ih je (od 155 postojećih) dostavilo podatke, tek neznatno ređe od "Korena" su čitaoci tražili "Njegove bele rukavice", roman Jelene Bačić Alimpić.\nTreće mesto sa nešto manje od dve hiljade pozajmica u tih 113 biblioteka, za 2019. drži "Na Drini ćuprija", a četvrto - još jedan naslov bestseler autorke Jelene Bačić Alimpić, "Kofer iz Berlina".\nPROČITAJTE JOŠ - Neobična kolekcija niške biblioteke: Koristila 100 evra kao obeleživač za knjige\n"Agi i Ema", u film pretočeni i u lektiru uvršteni roman prerano preminulog pisca za decu Igora Kolarova, našao se na petom mestu liste najčešće pozajmljivanih knjiga. Na šestom je, ponovo, Jelena Bačić Alimpić i to njena trilogija "Kazna za greh", troknjižje koje je još 2016. bilo "drugi najtraženiji" naslov, dok je 2017. godine zauzimalo neprikosnoveno prvo mesto budući da je traženo gotovo duplo češće od druge knjige na tadašnjoj rang-listi.\nSedma tokom 2019. "najpozajmljivanija" knjiga je prvi tom "Seoba" Miloša Crnjanskog - a osma, još jedan hit Jelene Bačić Alimpić, "Nigde nema te", što još jednom potvrđuje da je ime ove spisateljice, sa čak četiri naslova (među kojima je i jedno troknjižje) na listi najtraženijih, apsolutno najčešće izgovarano za pultovima biblioteka iz mreže NBS - a ona najčitaniji naš živi pisac, makar u bibliotekama.\nJelena Bačić Alimpić Foto Tanjug\nNa devetom mestu prošlogodišnje liste našao se nagrađivani roman Vladimira Tabaševića "Zabluda svetog Sebastijana".\nMeđu deset najčešće pozajmljivanih knjiga u javnim bibliotekama tokom protekle godine, uvrštena je i jedna iz pera druge novinarke i hit spisateljice Mirjane Bobić Mojsilović "Muška azbuka", koja se nalazi na desetom mestu upravo obnarodovane liste.


Polovni Lada transportna vozila oglasi za prodaju - Mascus Srbija\nNalazite se ovde: Mascus Srbija > Transportna vozila > Lada\nPolovna Lada transportna vozila na prodaju\nOvo su rezultati pretrage polovnih Lada transportna vozila mašina koje su za prodaju. Lada transportna vozila oglase možete sortirati po ceni, godini proizvodnje, ili zemlji. Takođe možete, da koristite kriterijume za pretragu na levo da ubrzate pretragu, ili pročitajte više o Lada transportna vozila u Brend sekciji.\nLada NIVA 4X4,Euro 5, vin 432Snaga motora: 83, Mjenjač: Manual gearbox, Zapremina motora: 1690, Opcije karoserije: Prozor sa električnim podizanjem - levi 103\n2016 12.716 km\nOvde je kompletna lista polovnih Lada transportna vozila za prodaju. Mozete da dodate strane među svoje omiljene strane ili upoređujete zanimljive proizvode klikom na polja za potvrdu pored polovnih/og Lada transportna vozila koji su Vam zanimljive, uz korišćenje opcija koje se nalaze iznad. Ako zelite da promenite pretragu, vratite se na vrh strane i koristite opciju “nova pretraga”, onda definišite brend, model, cenu i/ili lokaciju polovne/ih Lada transportna vozila koje Vas interesuju.


Vesti online / Sport / Fudbal / Ćićarito za preokret i pobedu Vest Hema, od 1:3 do 4:3 (VIDEO)\n19:33 >> 19:49h\nNajviše izbuđenja bilo je u Londonu gde je Vest Hem pobedio Hadersfild sa 4:3, dok je i Lester u triler finišu stigao do bodova u Barnliju.\nKapiten Mark Nobl je doveo Vest Hem u prednost već u 15. minutu i to udarcem iz penala, ali su gosti do kraja poluvremena uspeli da preokrenu rezultat. Bakuna i Ahern-Grant su preokrenuli do odlaska na poluvremen, da bi Ahern-Grant postigao još jedan gol u 65. minutu za prednost gostiju od 1:3.\nMalo ko je očekivao da će "čekićari" posle toga stići i do boda, ali stigli su i do sva tri. Prvo je Anđelo Ogbona u 75. minutu smanjio na 2:3, da bi Meksikanac Havijer Ernandez Čičarito u rasponu od osam minuta postigao dva gola za pobedu domaćina. Prvo je mrežu zatresao u 84. a potom i u drugom minutu nadoknade.\nEvery West Ham fan in the 91st minute... pic.twitter.com/wiMFpPWSwI — West Ham United (@WestHamUtd) 16. март 2019.\nBarnli je na "Turf Moru" poražen od Lestera, koji je od četvrtog minuta igrao sa igračem manje zbog isključenja štopera Gerija Megvajera. Ipak "lisice" su u 33. minutu povele preko Medisona, da bi im pobedi u 90. minutu doneo iskusni Ves Morgan.\nUzbuđenja je bilo i u Bornmutu gde je gostovao Njukasl. Solomon Rondon je doveo goste u prednost u 5. minutu nadoknade prvog poluvremena, da bi King sa dva gola preokrenuo rezultat. Ipak, bod gostima doneo je Riči u četvrtom minutu nadoknade vremena.\n(King 48, 81 - Rondon 45+5, Riči 90+4)\n(Meknil 38 - Madison 33, Morgan 90)\n(Nobl 15p, Ogbona 75, Ernandez 84, 90+1 - Bakunja 17, Ahern-Grant 30, 65)\nBrajton - Kardif odloženo\nVotford - Sautempton odloženo\nVulverhempton - Arsenal odloženo\nFulam - Liverpul 15:15\nEverton - Čelsi 17:30\nTotenhem - Kristal Palas odloženo


Omiljeni pisci petkom u Pančevu | Knjižare Vulkan\nOmiljeni pisci petkom u Pančevu\nSvakog petka, počevši od 14. septembra, gosti knjižare Vulkan u Njegoševoj ulici u centru Pančeva biće popularni domaći autori, čija se dela nalaze u samom vrhu lista čitanosti. Svakog petka Vulkan je omogućio i dodatni popust od 10 odsto na sve knjige domaćih autora, čime Pančevci imaju privilegiju da pre najveće smotre knjige - Međunarodnog beogradskog sajma, u svom gradu ugoste pisce i kupuju određene knjige po sajamskom popustu.\nČast da otvori ovo druženje, u petak, 14. septembra pripala je književniku i novinaru Vanji Buliću, nakon toga, 21. septembra gost je glumica i književnica Ivana Mihić.\nPoslednjeg petka u mesecu, 28. septembra, gostovaće Žana Poliakov, a prvog petka u oktobru, 5. oktobra, gost knjižare Vulkan u Pančevu je tv novinarka i književnica Vesna Dedić.\nPosetioci će imati priliku da se druže sa ovim autorima, dobiju posvetu na knjizi i razgovaraju o temama koje ih zanimaju.


Bernard Hinault 1980 Lance Armstrong 1993 Abraham Olano 1995 Oscar Freire 1999 Cadel Evans 2009 | #BiciSvet\nGagaPosted on September 24, 2011 October 3, 2011\nTrasa na Svetskom prvenstvu 1980.godine u francuskim Alpima je široko poznata kao najteža svih vremena. Sastavljena od 20 krugova i 20 uspona, bila je podesna za Bernara Inoa. Žak Anketil je rekao da je toliko teška da bi samo 15 vozača moglo da je završi. Odlazeći na trku bilo je velike sumnje oko Inove forme nakon njegovog odustajanja sa Tur d’Fransa zbog upale tetiva. Njegov napad je izazvao prvo cepanje grupe, ostavljajući pored sebe samo četiri rivala: Italijana Baronkelija, Danca Markusena, Belgijanca Polantjea i Britanca Roberta Milera. Kako je Ino nastavio da vrši pritisak, Polantje je posustao, za njim i Markusen, a onda je u pretposlednjem krugu Miler otpao. Baronkeli je poslednji otpao a Ino je završio trku sa više od jednog minuta prednosti. Španac Huan Fernandez je zauzeo treću poziciju sa više od četiri minuta zaostatka.\nIako je bio pobednik etape na Tur d’Fransu tog leta i američki drumski šampion, Lens Armstrong je posmatran kao autsajder na Svetskom prvenstvu u Oslu 1993.godine. Kao što je već bio slučaj u Kolumbiji dve godine kasnije, Migel Indurian je bio favorit, ali loši uslovi su trku učinili nepredvidivom dok se španski tim borio da kontroliše svoje rivale. Istrajavši u prvom cepanju grupe tokom kasnije faze trke, Indurian je predvodio poteru za trojicom begunaca na poslednjem usponu u Reinbergu. Kada je grupa uhvatila Olaf Ludviga, Dag-Oto-Laricena i Frans Masena, Armstrong je uzvratio.\nPrevious PostLucy Garner – svetski šampionPrevious Post\nNext PostWCH – Trka junioraNext Post\nOvo je jedan od onih dana kada nisam otvarao komp...


Delegacija opštine Bajina Bašta na sastanku u Ministarstvu turizma - DRINA.INFO - Informativni portal zapadne Srbije i Podrinja\nDelegacija opštine Bajina Bašta u petak, 11. decembra, imala je sastanak u Ministarstvu trgovine, turizma i telekomunikacija sa državnim sekretarom Urošem Kandićem. Razgovaralo se o aktuelnostima u turizmu u Bajinoj Bašti i izazovima sa kojima se susreće lokalna samouprava u ovom sektoru. Akcenat je bio na planovima za naredni period i podršci Ministarstva turizma projektima koji bi dali novi kvalitet turističkoj ponudi opštine Bajina Bašta kako bi ogroman turistički potencijal bio iskorišćen.\nSastanku sa državnim sekretarom Urošem Kandićem prisustvovali su predsednica opštine Bajina Bašta Vesna Đurić, pomoćnik predsednika opštine Milenko Ordagić i Siniša Spasojević ispred Turističke organizacije „Tara-Drina“ Bajina Bašta. Delegacija Bajine Bašte je državnog sekretara upoznala sa trenutnom situacijom u turizmu Bajine Bašte, postojećim kapacitetima i predstavila veći broj projekata za investiranje u turističku infrastrukturu u sledećoj godini poput uređenja i opremanja vidikovaca na atraktivnim lokacijama i stavljanja u funkciju prostora gde bi se na adekavatan način prezentovali tradicionalni proizvodi ovog kraja, stari zanati i bogato nasleđe područja.\nSagovornici su se saglasili da je realizacija projekta iz oblasti turizma značajan faktor za unapređenje ovog sektora, a državni sekretar je najavio podršku Ministarstva turizma u realizaciji istih. Kandić se interesovao za proces kategorizacije u Bajinoj Bašti i za primenu sistema E- Turista. On je predložio dalju digitalizaciju u oblasti turizma i još veće korišćenje savremenih tehnologija u promociji destinacije.\nU toku razgovora bilo je dosta reči o problemima sa kojima se susreće opština Bajina Bašta poput neadekvatne infrastrukture i nedostatka smeštajnih kapaciteta. Povodom toga bilo je reči o potrebi stavljanja u funkciju hotela „Jezero“ koji iako na veoma atraktivnoj lokaciji trenutno je zatvoren za goste.\nOvo je jedan u nizu sastanaka čiji osnovni cilj je priprema za apliciranje za sredstva pred ministarstvima u narednoj godini. – kaže za Drina Info predsednica opštine Bajina Bašta Vesna Đurić.\n-Protekle sedmice je delegacija opštine u istom sastavu bila na sastanku sa ministarkom državne uprave i lokalne samouprave Marijom Obradović i od nje smo dobili podršku za projekte koje planiramo vezano za reformu javne uprave u našoj opštini. Turizam je jedna od najvažnijih grana za Bajinu Baštu i bilo nam je veoma važno da što pre napravimo kontakte sa novim strukturama u Ministarstvu turizma. Veoma sam zadovoljna sastankom sa gospodinom Kandićem, otvoreno smo pričali o svim planovima ali i problemima sa kojima se susrećemo i verujem da je ovo samo prvi korak u intezivnoj saradnji sa ovim ministarstvom. Očekujemo da ćemo u 2021. godini imati značajnu pomoć Ministarstva turizma u realizaciji projekata koje planiramo. – objašnjava predsednica opštine Bajina Bašta.


Hipotekarnoj banci nagrada Evropske banke za obnovu i razvoj :: Hipotekarna Banka\nponedeljak , 14. maj 2018.\nEvropska banka za obnovu i razvoj, u okviru svog ''Programa olakšavanja trgovine'' (Trade Facilitation Program), dodijelila je nagrade najuspješnijim partnerskim bankama. Nagradu za najaktivniju banku u Crnoj Gori dobila je HIPOTEKARNA BANKA. Nagrade su dodijeljene tokom godišnje konferencije EBRD-a i biznis foruma koji su se održali u Jordanu.\nNagradu za najaktivniju banku u Crnoj Gori, primila je Ana Golubović, direktorica sektora za poslovanje sa pravnim licima u Hipotekarnoj banci. Ona je istakla da kroz ovaj program crnogorska privreda ima mogućnost da jednostavnije i jeftinije realizuje poslovne odnose sa partnerima: „Zadovoljstvo nam je što je Hipotekarna banka drugu godinu za redom dobitnik nagrade Evropske banke za obnovu i razvoj. Nagrada je dokaz nase posvećenosti promociji trgovine u Crnoj Gori i regionu. Na ovaj način ojačavamo regionalnu integraciju, olakšavamo međunarodno poslovanje i podstičemo rast trgovine.“


Budućnost Volley Bemax dobila derbi protiv Jedinstva – Reprezentacija.me\nVjerovatno u konačnom rasporedu mjesta za plej-of neće odlučivati, ali su pobjedom u derbiju poslali poruku rivalu sa kojim će se sastati u polufinalu razigravanja za titulu.\nOdbojkaši Budućnost Bemaxa slavili su u Bijelom Polju protiv Jedinstva France sa 3:1 (25:22, 27:29, 25:20, 25:21), u meču osmog kola Prve lige odbojkaša.\nBudućnost se, tako, identičnim rezultatom revanširala Jedinstvu za poraz u Podgorici.\nIzabranici Balše Radulovića su do pobjede došli bez prvog korektora Milutina Pavićevića.\nNajbolji u pobjedničkom timu bili su Nemanja Peruničić sa 17 poena, Miodrag Jelić sa 13 i Đorđe Jovović sa 12.\nU domaćoj ekipi istakli su se Samed Prušević (17), Vladan Rudić (11) i Stefan Radević (10).\nDva kola prije kraja ligašog dijela, drugoplasirano Jedinstvo, koje je zimus ostalo bez trojice igrača (Minić, Ćosić, Koković), ima četiri boda više u odnosu na trećeplasiranu Budućnost. Bjelopoljcima je dovoljno da ne kiksaju protiv Sutjeske kako bi zadržali drugo mjesto i prednost domaćeg terena u polufinalu plej-ofa protiv Podgoričana.\nTrener odbojkaša Jedinstva, Darko Prebiračević kazao je za Radio Bijelo Polje da je poraz zapravo rezultat problema kojih ih prate od od samog pripremnog perioda.\n„Imamo veliki problem sa povredama i to se nastavilo i večeras. Dva igrača smo morali da izvedemo iz igre tokom trećeg seta i generalno taj problem koji smo imali tokom januara sa povredama i slabim treningom je dao ovakav rezultat“, rekao je Prebiračević.\nIpak, kako je kazao, Bjelopoljce u naredne dvije, tri sedmice čeka mirniji period.\n„U utakmice do polufinala plej-ofa ulazimo maksimalno rasterećeni, na prvom mjestu nam je da saniramo te povrede i da se što bolje pripremimo. Smatram da imamo prostora da igramo mnogo bolje od ovoga što smo pokazali večeras i očekujem da ćemo tu punu formu sa ekipom sa kojom smo ušli u drugi dio sezone dostići već krajem februara“, dodao je trener Bjelopoljaca.\nI trener Budućnosti Balša Radulović kazao je da je utakmica bila jako teška.\n„Negdje smo i očekivali da ćemo imati veću šansu da pobijedimo, s obzirom da je ekipa Jedinstva oslabljena u odnosu na prvi dio sezone. Međutim, nijesmo mogli ni mi ni ekipa Jedinstva da izgledamo onako treba, s obzirom da je duga pauza za nama, ali mislim da je ovo bila uzbudljiva partija i da će kvalitet naše igre iz kola u kolo biti sve veći“, rekao je Radulović.\nU posljednjem meču 11. kola Prve lige za odbojkašice, Gimnazijalac je u Bijelom Polju savladao Jedinstvo Francu 3:1 (26:24, 22:25, 25:13, 25:13).\nGimnazijalac je upisao sedmu pobjedu, a Jedinstvo deveti poraz.


Jeftini letovi iz Malmea za Zagreb - Avio karte Malme Zagreb - eSky.rs\nAvio karte iz Malmea za Zagreb\nPretražite letove iz Malmea za Zagreb\nProverite najbolje prilike za letove iz Malmea za Zagreb\n✔ Postoje li posebne ponude za letove iz Malmea za Zagreb na eSky.rs?\n✔ Mogu li se pobrinuti za osiguranje prilikom rezervacije leta iz Malmea za Zagreb?\n✔ Ako rezervišem let iz Malmea za Zagreb, mogu li da rezervišem ujedno i smeštaj?\n✔ Koje avio-kompanije nude letove iz Malmea za Zagreb?\nBudite sigurni, da na eSky.rs ponuda letova iz Malmea za Zagreb uključuje ne samo niskotarifne avio-kompanije, već i one koje su specijalizovane za visoki standard.\nPopularne avio kompanije na ruti Malme - Zagreb\nJeftini letovi do Švedske Jeftini letovi iz Švedske Jeftini letovi za Kristijanstad Jeftini letovi iz Kristijanstada Jeftini letovi za Oetz Jeftini letovi iz Oetz\nJeftini letovi do Gvajane Jeftini letovi iz Gvajane Jeftini letovi do Leknes Airport Jeftini letovi od Leknes Airport


Jerinić: Riješiti sve preduslove za formiranje gradskog teatra\n08. Oct 2019 239\nGradonačelnik Doboja Boris Jerinić rekao je da će se gradska administracija aktivno uključiti da se riješe svi pravni preduslovi da se formira gradsko pozorište sa svim neophodnim resursima za normalan rad.\nJerinić je najavio pomoć u radu dobojskom neformalnom dječijem pozorištu kojim rukovodi Mira Stanišev, koje je na nedavno održanom takmičenju u Mrkonjić Gradu osvojilo nagrade za kolektivnu igru i glumački potencijal.\n“Grad Doboj zaslužuje da ima ozbiljno pozorište”, izjavio je Jerinić novinarima i istakao da postoje ljudi koji su posvećeni pozorištu i djeca koja to vole.\nOn je najavio za naredni period potpunu rekonstrukciju lokalnog Centra za kulturu i obrazovanje, koji prevashodno treba da njeguje domaću kulturu i potencijale.\nStaniševa je pojasnila da vodi amatersko pozorište koje je još u povoju, prenosi RTV Doboj.\nOna je navela da je to pozorište na Festivalu dječijeg stvaralaštva u Mrkonjić Gradu prijavljeno kao “Pozorištance bez adrese” sa predstavom “Jače od čarolije” i u jakoj konkurenciji je osvojilo prvo mjesto za najbolju kolektivnu igru, a Mihajlu Damjanoviću uručeno je priznanje za najbolji glumački potencijal.\n“Pozorištance bez adrese” izvešće večeras predstavu “Jače od čarolije” u dobojskom Centru za kulturu i obrazovanje, sa početkom u 19.00 časova. Cijena karte iznosi tri KM.


Rakićevića je na arbitraži koju je svojevremeno i pored velikih dugovanja KK Metalac izgubio, zastupao advokat Tošković, član uprave KK Crvena zvezda Beograd. (Izabran 12.08.2011.)\nKK Partizan NIS potvrđuje da je u proleće 2016. godine iskazao interesovanje za usluge košarkaša Petra Rakićevića, tada igrača KK Metalac iz Valjeva. Prvi kontakt je uspostavljen nakon što su se Partizanu obratili menadžer Miodrag Radović i sam Petar Rakićević, ponudivši saradnju od sezone 2016/17.\nNakon konsultacija unutar kluba, dogovoren je i održan sastanak 11.04.2016. godine na kom je postignuta saglasnost o budućoj saradnji, uključujući i iznos naknade za angažovanje igrača, kao i dodatne nagrade za ostvarene uspehe. Istovremeno, igraču Petru Rakićeviću je isplaćen avans u iznosu od 10.000 evra za šta je on potpisao priznanicu. Navedeni iznos, predstavljao je prvu ratu budućeg ugovora za angažovanje igrača u sezoni 2016/17. (Kompletan nacrt ugovora se nalazi niže u tekstu)\nU skladu sa postignutim dogovorom i po primanju prve rate naknade za profesionalno angažovanje, Petar Rakićević je potpisao i pristupnicu za KK Partizan. Ovom prilikom, klub nipošto nije želeo da potpiše nikakav ugovor sa Rakićevićem pre nego što igrač raskine saradnju sa KK Metalac, za šta su prema uveravanjima dobijenim od igrača i menadžera već postojali uslovi usled kašnjenja u isplati od strane KK Metalac prema Rakićeviću, u trajanju dužem od potrebnog da igrač na arbitraži postane slobodan u pronalaženju novog angažmana.\nNekoliko dana posle sastanka, KK Partizan NIS je od menadžera Miodraga Radovića primio nacrt ugovora u kojem su se pojedine odredbe razlikovale od prethodno postignutog dogovora. U poslatom nacrtu, zastupnik Miodrag Radović je zahtevao da prilikom narednog transfera Petra Rakićevića (Iz Partizana u treći klub) njemu pripadne 20% od iznosa koji bi Partizan dobio kao obeštećenje, tvrdeći da je On takav dogovor postigao sa KK Metalac.\nIstovremeno, KK Partizan NIS podseća da su prema postignutom dogovoru, Miodrag Radović i košarkaš, Petar Rakićević preuzeli obavezu da na arbitraži obezbede raskid ugovora igrača Rakićevića sa KK Metalac, jer je u tom trenutku, usled kašnjenja ugovorenih nadoknada za angažovanje igrača, već uveliko bilo uslova za tako nešto.\nIpak, iz Partizanu nepoznatih razloga, menadžer i igrač su odugovlačili sa predavanjem zahteva za arbitražu, pa su isti predali značajno kasnije u odnosu na trenutak kada su se za tako nešto stekli uslovi. Poseban kuriozitet predstavlja podatak da je neposredno pre trenutka kada je zahtev za arbitražu konačno podnet, KK Metalac uprkos teškoj finansijskoj situaciji, pronašao sredstva da isplati ugovorne obaveze prema Petru Rakićeviću. Na spomenutoj arbitraži, igrača Petra Rakićevića je zastupao advokat Tošković, član predsedništva KK Crvena zvezda Beograd (izabran, 12.08. 2011. godine) što samo po sebi ukazuje na razvoj događaja koji je potom usledio.\nPosle arbitražne odluke koja je tada donešena suprotno zahtevu igrača, menadžer je u kontaktu sa predstavnicima KK Partizan NIS ponavljao da Petar Rakićević želi da igra za Partizan i da će ugovor biti potpisan čim se za to steknu uslovi, odnosno kada igrač konačno postane formalno-pravno slobodan u pronalaženju novog angažmana. U trenutku kada je navedena situacija konačno nastupila, menadžer Miodrag Radović je sa predstavnicima KK Partizan NIS zakazao potpisivanje ugovora na dan, 04.10.2016. u 11 časova, ali se ni igrač ni menadžer u dogovoreno vreme i na dogovorenom mestu nisu pojavili. Tog dana, Petar Rakićević je potpisao ugovor sa KK Crvena zvezda.\nZbog više nego neetičnog načina na koji je došlo do ovakvog razvoja situacije, KK Partizan NIS izražava svoje veliko nezadovoljstvo jer smatra da takvo poslovanje ne doprinosi niti razvoju sporta niti razvoju sportske atmosfere u srpskoj košarci.\nCRNO-BELI SVE JAČI Rakićević u Partizanu\nIstovremeno, klub želi da istakne kako nikada ne bi zloupotrebio blanko potpisani dokument, niti je ikada na taj način poslovao. Potpisivanje takvog dokumenta je bila ideja menadžera Miodraga Radovića koji je time želeo da pokaže ozbiljnost namere igrača da potpiše za KK Partizan NIS po okončanju sezone 2015/16.\nU čitavoj situaciji, KK Partizan NIS pronalazi i razlog za zadovoljstvo jer je odavno poznato kakav karakter je potreban da bi neko bio igrač Partizana. Ovakvo ponašanje Petra Rakićevića i njegovih menadžera, jasan je pokazatelj da klub više ne treba da ima nikakvo interesovanje za usluge igrača Rakićevića.\nKK Partizan NIS insistira da se za svoje interese bori na sportskom polju, u skladu sa sportskim načelima, na način na koji to klub radi već godinama unazad. Sve što se u ovom slučaju desilo, slika je onih koji su tome doprineli a ne KK Partizan NIS koji ovime stavlja tačku na na navedeni slučaj o kojem se kroz medije već plasiraju razne informacije.\nOŠTRO Vujošević: Džikić se kao lešinar motao oko mene!\nTrener Limoža Duško Vujošević, koji je toliko radosti doneo Partizanu dok je sedeo na klupi crno-belih, smatra da je svuda došlo do amerikanizacije košarke, a za sebe kaže da je u očima drugih "kriv kao Rusija". Dotakao se i situacije u Partizanu, oštro je govorio i o sadašnjem treneru Aleksandru Džikiću, dok je u o svom zdravstvenom stanju rekao da mu je transplatacija bubrega mu je ispred svega.\nKošarkaši Crvene zvezde savladali su Budućnost sa 91:72 (18:20, 27:22, 20:10, 26:20) u prvoj utakmici finalne serije ABA Lige na krilima Bilija Berona i Ognjena Dobrića.


Izjava Ureda Predsednice Republike Kosovo o incidentu na severu zemlje - Novosti i Događanja - V.D. Presednice Republike Kosovo - Dr. Vjosa Osmani - Sadriu\nIzjava Ureda Predsednice Republike Kosovo o incidentu na severu zemlje\nUred Predsednice Republike Kosovo osuđuje nasilje nad mirotvornim snagama NATO-a od jedne grupe građana srpske zajednice koji se desio danas na putu Mitrovica – Leposavić, koje je prouzrokovalo ranjavanje jednog broja vojnika KFOR-a i građana, okvalifikujući neprihvatljivim nastojanja ilegalnih srpskih struktura da nasilno ometaju otklanjanje barikada sa puteva koje sprečavaju slobodno kretanje ljudi i robe u ovom delu teritorija Republike Kosovo.\nUred Predsednice Republike Kosovo podržava akciju mirovnih snaga NATO-a za otklanjanje barikada i deblokiranje puteva što je u skladu sa misijom KFOR-a za uspostavljanje stabilnosti i bezbednosti i za primenu\nVladanja zakona u teritoriji Republike Kosovo. Ovo je postupak za ne dozvoljavanje vladanja anarhije u tri opštine na severu zemlje.\nUred Predsednice Republike Kosovo ocenjuje da postupak kriminalnih i ilegalnih struktura za blokadu puteva u tri opštine na severu zemlje i ometanje mehanizama bezbednosti za uspostavljanje reda, je kažnjiv i u suprotnosti sa Ustavom i zakonima zemlje i medunarodnim normama i zakonima za slobodno kretanje.\nUred Predsednice Republike Kosovo zahteva uspostavljanje normalnog stanja u ovom delu zemlje i ukidanje ilegalnih i kriminalnih struktura koje ometaju i drže kao taoce stanovništvo ovog dela koristeci realne probleme gradana za svoje ciljeve. Ured poziva sve gradane za delovanje unutar institucija.


Djurović: U kampovima više od 4.500 migranata, van njih još najmanje 1.000 | Novinska agencija Beta\nDRUSTVO MIGRANTI | 15.06.2022 08:55 > 15.06 09:02\nDjurović: U kampovima više od 4.500 migranata, van njih još najmanje 1.000\nIzvršni direktor Centra za zaštitu i pomoć tražiocima azila Radoš Djurović izjavio je danas da je, po podacima tog centra, trenutno u Srbiji, u kampovima Komesarijata za izbeglice, više od 4.500 migranata dok je na otvorenom najmanje njih 1.000.\nDjurović je za agenciju Beta rekao da se oni koji su na otvorenom nalaze pre svega u Vojvodini, duž granica sa Hrvatskom, Madjarskom i Rumunijom, te upozorio i na "ilegalno proterivanje" migranata iz tih država u Srbiju.\n"Pored njih, izvestan broj odseda u privatnom smeštaju, skriven i često u organizaciji krijumčara i trgovaca ljudima koji im pomažu da predju granicu i domognu se EU, često po cenu velikih žrtvi, eksploatacije, a nekada i same opasnosti po život", rekao je on.\nNaveo je i da mnogi od migranata "traže krijumčare koji bi im pomogli da se dokopaju uspešno Zapada".\nUkazao je da "uporedo sa izbegličkim talasom iz Ukrajine, koji je zapljusnuo Evropu, izbeglice iz Azije i Afrike koje putuju Balkanskim migrantskim rutama ne prestaju da pristižu i do granica Srbije".\n"Njih je sve više uprkos ogradama, patrolama i drugim različitim pokušajima mnogih evropskih zemalja pa i Frontexa da migraciju u Evropu zaustave"!, rekao je on.\nNapomenuo je da je "Fronteks u svom (nedavnom) izveštaju samo ukazao na", kako je naveo, "ono što mi vidimo na terenu povećani priliv izbeglih koji dolaze Balkanskom rutom iz pravca Turske".\nRekao je da je "to trenutno najaktivnija od svih migrantskih ruta koje vodi ka EU, a uvećanje je za više od 167 odsto u odnosu na trendove lane".\n"To su ljudi iz Avganistana koji beže od talibanskog režima, ljudi iz Sirije i Iraka, dok je povećan broj ljudi koji dolaze u Srbiju iz Burundija odakle beže zbog etničkog i političkog progona", rekao je on.\n"Radi se o hiljadama ljudi koji su u Srbiju ušli od početka godine dok je samo Frontex detektovao preko 40. 675 pokušaja ilegalnog prelaska granica EU uz upotrebu ove rute koja preko Turske vodi kroz Balkan ka zemljama članicama EU", rekao je Djurović.\n"Prema našim podacima najmanje izmedju 200 i 250 ljudi dnevno udje u našu zemlju sa Kosova, iz Makedonije ili Bugarske, a najveći broj pokušava da put nastavi dalje i predje u EU", rekao je on.\nPrema njegovim rečima, to je donekle i razumljivo, jer kada ljudi uđu u Srbiju, jako mali broj uspe da izrazi nameru da traži azil, "a najveći broj njih se u zemlji nalazi bez pravnog statusa i potpuno iregularno, čak i kada su smešteni u kampovima za prihvat".\n"Kada govorimo o pravnom položaju u zemlji, treba reći da od svih ljudi koji su u Srbiju ušli od početka godine, svega je 1.075 uspelo da izrazi nameru da traži azil u prvih četiri meseca, od čega je njih 95 uspelo da podnese zahtev za azil", rekao je on.\nNaveo je da su "od tog broja svega dva lica su uspela da dobiju azil", te precizirao da je jedan azil dodeljen u obimu subsidijarne zaštite, a a drugi u punom obimu utočišta.\n"Ove brojke nedvosmisleno pokazuju potpuno nefunkcionalni azilni sistem, koji je gotovo nepremostiva prepreka za bilo koje izbeglo lice koje bi želelo da mu se zahtev za azil razmotri u celosti tj. u meritiumu, u Srbiji", rekao je on.\nSmatra i da "bez besplatne pravne pomoći stručnih pravnih organizacija koje se bave azilom, nije nikako moguće ostvariti fer azilni postupak i dobiti azil u Srbiji"\nRekao je i da "tih nekoliko profesionalnih pravnih organizacija nemaju budžetsku podršku" i da se same snalaze da prikupe sredstva za finansiranje svojih pravnih programa.\nUkazao je i da se, "simultano ulascima u Srbiju i pokušajima prelaska u zemlje EU koje se graniče sa Srbijom, više od 500 ljudi dnevno proteruje ilegalno nazad u Srbiju iz Hrvatske, Madjarske i Rumunije".\n"Po sopstvenom svedočenju, ti ljudi trpe nasilje, nehumano i ponižavajuće postupanje od strane graničnih službi susednih zemalja pre nego što ih preko zelene granice iste gurnu nazad u Srbiju bez prethodne najave ili obaveštenja našim vlastima", rekao je on.\nRekao je i da se "tokom vikenda u Srbiju redovno gura nazad i više od 600 lica".\n"U prvih pet meseci ove godine, samo su naši službenici na terenu dokumentovali više od 1.083 slučaja ilegalnog proterivanja izbeglih lica, tj. pushbackovanja ljudi, nazad u Srbiju iz susednih zemalja članica EU", rekao je Djurović.\nNaveo je da je " najviše proterivanja iz pravca Mađarske, potom iz Rumunije pa onda iz Hrvatske", te ukazao da "brutalnost suseda prema uhvaćenim i proteranim migrantima ne jenjava".\n"Koriste se sprejevi, psi, palice, fizičko ali i psihičko i verbalno nasilje. Sve kako bi se izbegli odvratili od novih pokušaja da uđu u EU", rekao je on.\nNapomenuo je da "u realnosti ovakve prakse ne zaustavljaju migraciju" i " ne odvraćaju one koji nemaju šta više da izgube" a već su se domogli Srbije poslednje države pred EU zonu.\n"U takvoj situaciji povratak u zemlju porekla nije opcija za njih, već ti ljudi žrtvuju sve pa i svoj život ne bi li se domogli obećane Evrope i to kako znaju i umeju", rekao je on.\nNaglasio je da "u celom ovom kompleksnom procesu migriranja ka EU i borbe protiv iregularne migracije, Srbija ima specifično mesto kao poslednja evropska stanica pred Šengensku bezgraničnu zonu EU, koja počinje prelaskom srpsko-mađarske granice".\n"Sa druge strane kada migracija ne može da se zaustavi na Mediteranu ili granici sa Turskom, balkanske zemlje, a među njima i Srbija, dobijaju sve više na značaju u tom Sizifovom poslu", smatra Djurović.


Bomba, Alegri obavio razgovore sa predsednikom kluba iz PL, da li ovo znači da je i Juve pronašao zamenu!? - Sportske.net\nBomba, Alegri obavio razgovore sa predsednikom kluba iz PL, da li ovo znači da je i Juve pronašao zamenu!?\nDva velika trenerska imena će zameniti pozicije?\n"Stara dama" raspisala konkurs, pet imena u igri!"Stara dama" raspisala konkurs, pet imena u igri!Uzbuna na "Emirejtsu", napadaču Arsenala je suđeno da zaigra u Madridu!Gotovo, tvorac velikih uspeha napustio Juve!Siti se ne šali, poslata zvanična ponuda u Madrid!\nPreneli smo danas, Juventus je odlučio da se rastane sa Masimilijanom Alegrijem.\nNakon pet uspešnih sezona, Alegri će napustiti klupu "Bjankonera", osvojio je pet titula u Seriji A, četiri trofeja u Kupu Italije, a igrao je i dva finala Lige šampiona.\nVeć se uveliko spekuliše ko bi mogao da ga nasledi na klupi "Stare dame", više o tome pročitajte u nastavku.\nPojavile su se u medijima i određene opcije za sjajnog italijanskog stručnjaka, više OVDE.\nSportski novinar Abdelah Bulma je međutim izneo šokantne informacije, Alegri je navodno danas obavio razgovore sa predsednikom jednog kluba iz Premijer lige.\nU pitanju je ni manje ni više prvi čovek Mančester sitija Kaldun Al Mubarak!\nNavodno se dvojac danas našao na ručku, nije precizirano o čemu su razgovarali, ali se čini da nema puno razloga zbog kojih bi Al Mubarak seo za sto sa sada već bivšim trenerom Juventusa.\nU prilog potencijalnom prelasku Alegrija na "Etihad" govori i činjenica da je Pep Gvardiola jedan od kandidata za klupu "Građana", mada je utisak bio da bi Španac u Torino mogao da stigne tek narednog leta.\nMožda se o takvoj varijanti upravo i vodio razgovor između Alegrija i predsednika "Građana", Juve bi ovog leta zaposlio trenera koji bi bio samo prelazno rešenje, pre nego što Gvardiola preuzme klupu "Stare dame" leta 2020. godine, dok bi Alegri uzeo godinu dana odmora, pre nego što bi bivšeg trenera Barselone i Bajerna nasledio u Mančesteru.\nPosredi je možda i šokantan rasplet već ovog leta, videćemo šta će se dešavati narednih dana.\nDans la foulée de l’annonce du départ d’#Allegri, ce dernier a aujourd’hui déjeuné avec Khaldoon Al Mubarak, Président de Manchester City.\n— Abdellah Boulma (@abdellahboulma) 17. мај 2019.


Višković: Ko poveća plate radnicima vratićemo dio poreza i doprinosa | Srpskacafe\nVišković: Ko poveća plate radnicima vratićemo dio poreza i doprinosa\nPonedjeljak, 1.04.2019., 13:57 Ponedjeljak, 1.04.2019., 13:57\nVlada RS će predložiti Narodnoj skupštini RS zakon koji će omogućiti da svim poslodavcima u realnom sektoru koji povećaju plate svojim zaposlenima Republika iz budžeta na kraju godine vrati dio iznosa od uplaćenih poreza i doprinosa.\nRekao je ovo premijer Srpske Radovan Višković te dodao da će se taj zakon vrlo brzo, najkasnije za mjesec dana, pojaviti u Narodnoj skupštini.\n– Na taj način dolazimo u poziciju da zbirna stopa poreza i doprinosa na lična primanja za tog poslodavca neće više biti 60 odsto, nego će to, u zavisnosti od povećanja plate, biti možda 57, 58 odsto ili neki drugi procenat – kaže Višković.\n– To je jedna mjera koja je ključna u ekspozeu i Programu ekonomske politike. Takođe, brže se krećemo ka prosječnoj plati od 1 000 KM, a povećanje plata utiče i na rješavanje demografskih problema – naglasio je Višković.\nvlada rsNarodna skupština RSplateRadovan ViškovićPorezi i doprinosi


202. godišnjica Drugog srpskog ustanka\nU Takovu je održana državna manifestacija obeležavanja 202. godišnjice Drugog srpskog ustanka.\nCeremoniju u Takovu predvodili su državni sekretar u Ministarstvu za rad, zapošljavanje, boračka i socijalna pitanja Dragan Popović i predsednik opštine Gornji Milanovac Dejan Kovačević.\n„Pre 202 godine bio je početak stvaranja Srbije na mudar način, što je potvrdilo da je sloboda Srbinu iznad svega. Mudrost je pre 202 godine pobedila u načinu stvaranja Srbije. Na taj način je stvorena Srbija koja danas egzistira na kostima tih junaka i onih iz oslobodilačkih ratova koje je Srbija vodila. Danas ta ista mudrost dolazi do izražaja i verujemo da je politika koju Srbija danas vodi mudra, izvire iz naroda i naše duše i obezbeđuje sigurnu budućnost Srbije“, istakao je državni sekretar Popović.\nSvečanosti u Takovu prisustvovali su građani, predstavnici lokalne samouprave, Vojske Srbije, diplomatskog kora, privrednici, načelnik Moravičkog upravnog okruga i delegacije bratimljenih i prijateljskih gradova i opština sa opštinom Gornji Milanovac,koje su bile gosti povodom obeležavanja Dana opštine Gornji Milanovac.\n„Poštovani gospodine Popoviću, Vaše ekselencije, gospodo oficiri, predstavnici Srpske pravoslavne crkve, dragi gosti, uvažene dame i gospodo, poštovani sugrađani.\nDobrodošli u Takovo, dobrodošli u Gornji Milanovac, na prostor gde je počelo stvaranje moderne srpske države.\nKao prvi među balkanskim narodima, Srbi su početkom XIX veka pokrenuli jedan veoma složen, i ispostaviće se kasnije, uspešan proces nacionalnog oslobođenja, koji je za posledicu imao formiranje nezavisne i samostalne države. Pomenutu „radnju“ istoriografija će nazvati srpskom revolucijom, a njen začetak desio se na prostoru nekadašnjeg Beogradskog pašaluka, rubne provincije moćnog Turskog carstva.\nPored Karađorđeve Bune na dahije, odnosno Prvog ustanka, ovu fazu nacionalne borbe karakteriše još Hadži Prodanova buna iz 1814. godine, odnosno Drugi srpski ili Takovski ustanak, podignut na Cveti, 23. aprila 1815. godine, ovde u Takovu.\nNakon četiri meseca uspešnog vojevanja, tokom kojih je oslobođen skoro čitav beogradski pašaluk, završetkom bitke na Dublju 26. jula 1815. godine, okončana je oružana faza nacionalne borbe srpskog naroda, kada se pristupilo pregovorima.\nTaj drugi, mirnodopski deo revolucije trajaće pune dve decenije, a osoba koja će ga bez ikakve sumnje trajno obeležiti i dati mu lični pečat, biće vođa Takovskog ustanka Miloš Obrenović.\nOsnovna karakteristika pomenutog perioda biće dugotrajno, strpljivo i mudro pregovaranje, odnosno diplomatski napori da se stvore pretpostavke buduće državne, vojne i verske samostalnosti.\nSa Rusijom kao saveznicom i zaštitnicom ustaničkih interesa, srpski knez je, vešto koristeći mnogobrojne slabosti turske strane, izdejstvovao izdavanje čak tri najviša pravna akta Porte, tzv. Hatišerifa, čime je prostor nekadašnjeg Beogradskog pašaluka definisan kao autonomna kneževina u okviru Turskog carstva sa apsolutno nezavisnom unutrašnjom upravom i pod voćstvom naslednog srpskog kneza Miloša Obrenovića.\nStvaranjem obrisa državnosti, ukidanjem feudalizma, odnosno kulturnim i verskim preporodom tokom prve dve decenije od podizanja Takovskog ustanka, stvorena je osnova potpune samostalnosti Srbije, koja je potvrđena odlukom Berlinskog kongresa 1878. godine.\nDo ovih, po nama izuzetnih dostignuća, doći će se fazno i u etapama nakon „Cvetnog četvrtka“ na Rudniku i podviga Arsenija Lome, zatim velikog narodnog Sabora u Takovu, održanog ovde - pod „stoletnim hrastovima“ i čuvenih Miloševih reči izgovorenih u Gornjoj Crnući: „Evo mene, a eto vama rata s Turcima“.\nAko u obzir uzmemo da je rudničko-takovski kraj u oba ustanka predstavljao ne samo stecište sudbonosnih dešavanja, već i rodno mesto mnogobrojnih ličnosti koje će zajedno sa knezom Milošem presudno doprineti uspešnom okončanju Srpske revolucije, onda sa punim pravom, ali i ponosom ove prostore možemo nazvati državotvornim. Živela Srbija!“, rekao je predsednik opštine Dejan Kovačević u svom govoru.\nPosle ceremonije polaganja venaca upriličen je kulturno - umetnički program.


Imenovani članovi i članice Saveta za mlade Vlade Republike Srbije - Krovna organizacija mladih Srbije\nImenovani članovi i članice Saveta za mlade Vlade Republike Srbije\nRešenjem Vlade Republike Srbije, 25. februara 2021. godine imenovani su zamenica predsednika i članovi i članice Saveta za mlade. Savet broji ukupno 37 članova i članica, a od kojih su 15 predstavnici i predstavnice udruženja mladih i za mlade. U skladu sa stečenim statusom krovnog saveza mladih prema članu 14. Zakona o mladima Krovna organizacija mladih Srbije je procesom selekcije odabrala 15 mladih ljudi.\nUloga predstavnika i predstavnica mladih u Savetu je višestruka, mladi će kroz Savet imati priliku da zastupaju stavove mladih i osiguraju da se prioriteti mladih nađu na agendi donosioca odluka. Kroz rad Saveta predlagaće mere za unapređivanje omladinske politike u Republici Srbiji, kao i mere za usklađivanje i koordinisanje aktivnosti ministarstava i drugih organa nadležnih za posebne oblasti u omladinskom sektoru i svih drugih subjekata omladinske politike.\nMladi članovi i članice Saveta redovno će učestvovati i na koordinacionim sastancima koje organizuje Krovna organizacija mladih Srbije sa ciljem usaglašavanja stavova, konsultacija sa mladima, ali i organizacijama mladih i za mlade.\nPodsetimo, Savet za mlade je savetodavno telo Vlade Republike Srbije koje podstiče i usklađuje aktivnosti u vezi sa razvojem, ostvarivanjem i sprovođenjem omladinske politike i predlaže mere za njeno unapređivanje.\nSavet za mlade čine predstavnici/e organa državne uprave u čijem su delokrugu oblasti od interesa za mlade, pokrajinskog organa uprave nadležnog za pitanja mladih, udruženja i saveza mladih, kancelarija za mlade, zajednički predstavnik nacionalnih saveta nacionalnih manjina i ugledni stručnjaci.\nPredstavnici mladih, članovi i članice Saveta za mlade će imati zadatak i odgovornost da predstavljaju potrebe i interese svih mladih sa teritorije Republike Srbije: mlade iz ruralnih sredina, mlade iz osetljivih grupa, i one koji ne znaju da ovakvo telo postoji.\nMladi ljudi iz Saveta za mlade biće tu da te čuju i prenesu ono što ti imaš da kažeš!


Web stranica Vlade TK - Održana 3. redovna sjednica Vlade TK\nMinistarstvo unutrašnjih poslova Tuzlanskog kantona i Uprava policije su zaduženi da, Ibrahimoviću, kojem prestaje mandat direktora Uprave policije, uspostave radno-pravni statusu skladu sa Zakonom o policijskim službenicima Tuzlanskog kantona. Današnjom odlukom Dževadu Kormanu ponovno se uspostavlja radno-pravni status na poziciji direktora Uprave policije, u mandat utvrđen ranijom Odlukom Vlade iz februara 2018.godine.\nNa danas održanoj sjednici utvrđen je koeficijent za obračun novčane egzistencijalne naknade za mjesec februar 2020. godine u iznosu 1,00. Podsjećamo, novčana egzistencijalna naknada je mjesečna novčana naknada nezaposlenim demobilisanim braniocima koja se dodjeljuje pod uslovima i na način propisan Zakonom o dopunskim pravima boraca i članova njihovih porodica. Ranije je utvrđeno da osnovica za obračun novčane egzistencijalne naknade za period januar mart 2020. godine iznosi 4.00 KM.\nVlada je danas imenovala Pregovarački tim Vlade Tuzlanskog kantona za vođenje pregovora u vezi sa Kolektivnim ugovorom o pravima i obavezama poslodavaca i Sindikata policije MUP-a Tuzlanskog kantona, te dala saglasnost na protokol o vođenju pregovora radi pregovaranja i zaključivanja Kolektivnog ugovora o pravima i obavezama poslodavaca i Sindikata policije MUP-a Tuzlanskog kantona.\nVlada je danas prihvatila Mišljenje Ministarstva za boračka pitanja u vezi sa zahtjevom Zakonodavno – pravne komisije Skupštine TK za autentično tumačenje članova Zakona o dopunskim pravima branilaca i članova njihovih porodica. Mišljenje će se dostaviti Zakonodavno pravnoj komisiji Skupštine TK.\nDanas je Vlada i ovlastila premijera Kantona da pismenim putem iz skupštinske procedure povuče prijedlog Zakona o izmjeni i dopunama Zakona o visokom obrazovanju, radi dorade.\nU okviru kadrovskih pitanja Vlada je danas zatražila od Skupštine Javnog preduzeća za vodoprivrednu djelatnost „Spreča" d.d. Tuzla da razriješi dužnosti članove privremeno imenovane predstavnike državnog kapitala u Nadzorni odbor ovog javnog preduzeća, te je utvrdila prijedlog kandidata za privremeno imenovanje članova, predstavnika državnog kapitala u Nadzorni odbor Javnog preduzeća za vodoprivrednu djelatnost „Spreča" d.d. Tuzla.\nVlada je imenovala Upravni odbor Javne ustanove Služba za zapošljavanje Tuzlanskog kantona, na period najduže 90 dana. Također, Vlada je razriješila trenutne i privremeno imenovala novog predsjednika i članove Upravnog odbora JU Univerzitet u Tuzli iz reda osnivača, te imenovala Upravni odbor Javne zdravstvene ustanove Univerzitetski klinički centar Tuzla, do okončanja postupka na osnovu kojeg će se izvršiti imenovanje novog Upravnog odbora u skladu sa zakonom, a najduže tri mjeseca.


Politička odgovornost preneta na birače\npredizborni plakati: Boris Tadić (L) i Tomislav Nikolić (D)\nOtvara se pitanje da li odluka, pre svih premijera Srbije, da ne podrži svog koalicionog partnera u Vladi može uticati na Tadićev izborni rejting.\nNakon što su lideri koalicije a Demokratske stranke Srbije Vojislav Koštunica i Nove Srbije Velimir Ilić saopštili da u drugom krugu predsedničkih izbora neće podržati ni Borisa Tadića kandidata Demokratske stranke, ni Tomislava Nikolića kandidata SRS, neminovno se otvara pitanje da li odluka, pre svih premijera Srbije, da ne podrži svog koalicionog partnera u Vladi može uticati na Tadićev izborni rejting.\nObojica kanidata ostala su i bez podrške Liberalno demokratske partije i Socijalističke partije Srbije, a prema procenama analitičara i imajući u vidu nalaze istraživanja javnog mnjenja, koji ukazuju da je razlika u podršci među građanima između dvojice kandidata izuzetno mala, mnogi smatraju da bi za ishod izbora od izuzetne važnosti mogao da bude i sinoćnji TV duel Borisa Tadića i Tomislava Nikolića.\nObrazlažući zbog čega je narodnjačka koalicija odlučila da ne podrži Borisa Tadića, lider DSS-a, Vojilsav Koštunica, rekao je da je DS odbila da potpiše aneks koalicionog sporazuma kojim bi bilo precizirano da bi slanje misije EU na Kosovo bez odobrenja SB UN značilo da je EU svojom voljom poništila već parafirani Sporazum o pridruživanju između Srbije i EU. U stranci aktuelnog predsednika i kandidata DS, Borisa Tadića, veruju da ovakav razvoj događaja neće uticati na izborni rezultat. Šefica poslaničke grupe DS u Skupštini, Nada Kolundžija, tim povodom za naš program kaže:\n“Ja verujem da ce i pored toga što to ima nekakvog uticaja, Boris Tadić pobediti. Veujem da će građani pokazati veći stepen odgovornosti od političara, dakle, da će oni shvatiti da je od izuzetne važnosti da izađu na ove izbore i da je od posebne važnosti da dobro procene kakve su perspektive u budućnosti sa Borisom Tadićem kao prdsednikom i kakve su perspektive sa Tomislavom Nikolićem.”\nLider DSS, Vojislav Koštunica, međutim ne smatra da izostanak podrške koalcionom partneru, Borisu Tadiću, zapravo predstvalja pomoć njegovom protivkandidatu, Tomislavu Nikoliću.\n“Ne možete pomoći Tadićevom protivkandidatu na ovim izborima, ako se zalažete za poštovanje ustava, za rezoluciju, za očuvanje celovitosti zemlje, ako kažete jednostavno Srbija treba da ide u EU, ali ne po tu cenu da ide pocepana. Ne da ide deo, nego cela Srbija. Ako to još jedanputa kažete, ja ne vidim šta je sporno u tome.”\nIstovremeno, i Liberalno demokratska partija pozvala je svoje članove i simpatizere da u drugom krugu izbora glasaju po sopstvenoj savesti, takođe, uskraćujući eksplicitnu podršku Borisu Tadiću. Funkcioner LDP-a Nikola Samardžić ističe da ova stranka nije mogla da podrži Tadića na način, na koji je to kandidat DS očekivao, zbog nepostojanja dobre volje u njegovoj politici da Srbiju na bilo koji način približi savremenom svetu.\n“On je toliko ogrezao u radikalskoj politici koju je sprovodio zajedno sa Koštunicom da smo mi jednostavno bili prinuđeni da političku odgovornost prenesemo na naše birače, budući da smo danas u situaciji da ne raspolažemo predsedničkim kandidatom koji bi na bilo koji način delio osnovne vrednosti naše politike.”\nSocijalistička partija Srbije svoju odluku da ne pruži podršku nijednom od dvojice predsedičkih kanidata obrazlaže time da nema koalicioni dogovor, ni saradnju sa strankama koje predvode Tadić i Nikolić. SPS saopštava da od birača očekuje da glasaju u skladu sa državnim i nacionalnim interesima, za principe socijalne pravde, očuvanje Kosova u sastavu Srbije i evropske integracije.\nIzostanak podrške važnih političkih subjekta, a pre svega premijera Vojislava Koštunice, kandidatu DS neće presudno uticati na izborni rezultat izbora, smatra politički analitičar Vladimir Goati. On, međutim, naglašava da bi upravo najveću štetu od ovakve odluke mogla da pretrpi DSS, jer ne učestvuje u kapitalnom političkom događaju.\n“Uticaće da će njihova popularnost, prestiž i podrška ići dole. To se naročito odnosi na DSS, koji je konstantno na jednoj silaznoj putanji.”\nIstovremeno, rezultati najnovijeg istraživanja javnog mnjenja u Srbiji, koje je Centar za slobodne izbore i demokratiju sproveo pre nekoliko dana, ukazuju na određenu prednost Borisa Tadića u odnosu na Tomislava Nikolića. Direktor programa CESID-a, Đorđe Vuković, kaže da egzaktno mereno Tadić u ovom trenutku ima prednost od oko 100.000 glasova.\n“Izborni skor je vrlo blizak, postoji neka blaga prednost Borisa Tadića. Nekakva projekcija je da on može da osvoji od 2.100.000 do 2.350.000 glasova, dok sa druge strane Tomislav Nikolić može da osvoji od 2.000.000 do 2.250.000 glasova. Kad bi me neko sad pitao ko će da pobedi, to je zaista teško reći u ovom trenutku.”\nU situaciji kada istraživanja javnog mnjenja ukazuju gotovo na mogućnost preklapanja izbornog rezultata dvojice kanidata, mnogi analitičari smatraju da bi sinoćnje televizijsko sučeljavanje Borisa Tadića i Tomislava Nikolića moglo biti onaj jezičak na vagi, koji će doneti pobedu jednom od kandidata. Direktor Centra za proučavanje alternativa, Milan Nikolić, zaključuje da su Tadić i Nikolić tokom televizijskog duela imali potpuno različit koncept nastupa.\n“Boris Tadić je delovao mirnije, pozitivnije, elokventnije i najzad njegovi odgovori su bili sadržajniji. Sad možemo znati šta će on raditi, ako bude izabran za predsednika Srbije. S druge strane, Nikolić je bio mnogo više kritičan, negativan i više je uzimao Tadića kao metu. Ja ovog časa ne mogu da procenim kakvi će biti efekti te njegove veće kritičnosti. Generalno uzevši mislim da je pobednik gospodin Tadić.”


Direktor FBI Kristofer Rej svedoči pred senatskim odborom za pravosuđe na Kapitol hilu, 2. marta 2021.\nRej je rekao da pobuna nije bila "izolovani incident" i da je, 2019. godine, najviša američka agencija za sprovođenje zakona "rasno i etnički motivisani nasilni ekstremizam podigla na najviši stepen pretnje - isti kao što je pretnja Islamske države i domaćeg, nasilnog ekstremizma."\nARHIVA - Pristalice predsednika Donalda Trampa sa gas maskima i u uniformama u vojnom stilu prolaze kroz Rotundu, posle upada u američki Kongresa, 6. januara 2021.\nRej je svedočio u trenutku dok vlada zabrinutost da se FBI nije adekvatno pripremio za nerede, uprkos upozorenjima nekoliko dana pre napada. Članovi Kongresa vrše pritisak na Reja, i postavljaju pitanja na koji se način FBI bavi pretnjama za nacionalnu bezbednost koja potiče od belačkih nacionalista i domaćih, nasilnih ekstremista, te da li je agencija odgovarajuće opremljena da rešava taj problem.\nPredsednik Donald Tramp pozvao je hiljade svojih pristalica koje su došle u Vašington 6. januara na marš "Spasimo Ameriku" da iz parka kod Bele kuće prošetaju do zgrade Kapitola, u kojoj su članovi Kongresa u tom trenutku glasali na pretresu o formalnoj potvrdi rezultata predsedničkih izbora 3. novembra.\n"Imaćete nelegitimnog predsednika. To ćete imati i ne možemo to da dozvolimo", rekao je Tramp. Dodao je: "Borite se svom snagom, jer ako se ne budete borili svom snagom, više nećete imati svoju zemlju."\nStotine Trampovih pristalica su otišle do zgrade Kapitola, probile policijski kordon i upale u zgradu a u nasilju je nastradalo petoro ljudi.\nRej se nije pojavljivao u javnosti od tog dana, a njegovo svedočenje u Kongresu je prvi put da je javno govorio od napada.


Porodica na prvom mestu: Viktorija Bekam pomaže sestri nakon razvoda\nSlavna dizajnerka i bivša pevačica još je jednom pokazala da joj je porodica na prvom mestu. Ovog puta Viktorija Bekam odlučila je da pomogne mlađoj sestri u ostvarenju njenih snova.\nČini se kako je ljubav prema modi u porodici s obzirom da je Luiz Flud otvorila svoju radnju, u čemu joj pomaže i njena slavna starija sestra koja je izgradila uspešnu karijeru modne dizajnerke.\nViktorija je finansijski pomogla sestri u otvaranju radnje, a pomagaće i njen sin Bruklin koji bi trebao povremeno da radi u tetkinoj firmi. Cela porodica Bekam jako je vezana za Viktorijinu mlađu sestru, koja isto kao i slavna dizajnerka ima četvoro djece.\nViktorija i Luiz oduvek su bile bliske, a još ih je dodatno zbližio Luizin razvod od supruga Darena Fluda, prenose britanski mediji.


Izvor: OkRadio.rs, 09.Sep.2019, 12:31 (ažurirano 02.Apr.2020.)\nVranje - Transparentnost Srbija (TS), uz podršku američke agencije za međunarodni razvoj (USAID) predstavila je istraživanje Indeksa lokalne transparentnosti (LTI), koje se od 2015. sprovodi svake druge godine. Prema konačnom rangiranju, Grad Vranje ima indeks transparentnosti 60 i deli 7. mesto od ukupno 145 gradova i opština. Ovo je najveće istraživanje jedinica lokalne samouprave u oblasti transparentnosti do sada, jer su po prvi put ocenjene i gradske opštine, njih 25, ali na kraju nisu rangirane. - LTI 2019 pokazuje da predani službenici mogu imati uticaj, pa tako i doprineti da se značajno poboljša transparentnost lokalne uprave. Međutim, reč je o pojedinačnim akcijama, iza...\nIzvor: JUGpress.com, 09.Sep.2019\nVRANJE..Uz podršku američke agencije za međunarodni razvoj (USAID) Transparentnost Srbija predstavila je istraživanje Indeksa lokalne transparentnosti (LTI), koje se od 2015. sprovodi svake druge godine...Od ukupno 145 gradova i opština prema konačnom rangiranju, Grad Vranje ima indeks transparentnosti...


Kako ruski gas osvaja Evropu - 12.08.2019, Sputnik Srbija\nKako ruski gas osvaja Evropu\nRusija se nalazi na drugom mestu po izvozu tečnog prirodnog gasa u Evropu, odmah nakon Katara, saopštio je potpredsednik ruske vlade Sergej Prihodko. 12.08.2019, Sputnik Srbija\nrusija, svet, vesti, evropska unija (eu)\n22:04 12.08.2019 (Osveženo: 13:48 11.10.2021)\n© AP Photo / Koji Sasahara, FileTanker\nRusija se nalazi na drugom mestu po izvozu tečnog prirodnog gasa u Evropu, odmah nakon Katara, saopštio je potpredsednik ruske vlade Sergej Prihodko.\nPrihodko je podsetio da će Rusija, polazeći od tekućih uslova na tržištu, kako se očekuje, ove godine održati pokazatelj po isporukama gasa gasovodom u Evropu na nivou rekordne 2018. godine.\nPrihodko je istovremeno podsetio da se na osnovu trenutnih uslova na tržištu očekuje da Rusija i ove godine održi pokazatelj isporuka gasa putem gasovoda u Evropu na rekordnom nivou 2018. godine.\n„Rusija je najveći i najpouzdaniji isporučilac ’plavog goriva‘ u Evropu. Prošle godine su isporuke ruskog gasa na evropsko tržište iznosile 201,9 milijardi kubnih metara. Uzimajući u obzir realnu situaciju u svetu i na tržištu, prognozira se da će 2019. godine oni biti blizu tog pokazatelja“, rekao je Prihodko.\n„Osim toga, po isporukama tečnog prirodnog gasa u zemlje EU Rusija takođe ulazi među lidere, zauzimajući drugo mesto nakon Katara“, dodao je on.\nMeđunarodna grupa uvoznika tečnog prirodnog gasa (GIIGNL) u aprilu je objavila izveštaj u kojem se navodi da su najveći isporučioci tečnog prirodnog gasa na tržište Evrope u 2018. godini postali Katar (16,42 miliona tona), Alžir (9,29 miliona tona) i Nigerija (9,07 miliona tona). Pritom, izvoz ruskog tečnog prirodnog gasa na evropsko tržište prošle godine je dostigao 4,43 miliona tona, SAD 2,7 miliona tona.\nU isto vreme, krajem jula Evropska komisija je objavila izveštaj o implementaciji trgovinskih sporazuma sa SAD koji su postignuti godinama ranije. Prema informacijama EK, 2019. godine treći po veličini isporuka tečnog prirodnog gasa u EU su SAD sa 12,4 odsto od ukupnog uvoza navedenog gasa u EU.


Optuzba namerava dokazati da je tokom javnih istupa Brdjanin odavao svoje genocidne namere.\nJos davne 1991., Radislav Brdjanin je - u svojstvu istaknutog clana Srpske demokratske stranke (SDS) Radovana Karadzica - javno izjavio da je "greh da bilo koji Srbin pije istu vodu koju piju balije [pogrdan naziv za Muslimane]".\nPomenutu izjavu je protekle nedelje, na zajednickom sudjenju Brdjaninu i lokalnom komandantu, generalu Momiru Talicu - koji su optuzeni za genocid u Bosanskoj Krajini (severozapadna Bosna) - citirao Zijahudin Smailagic, nekadasnji muslimanski (bosnjacki) politicar iz Banja Luke.\nOptuzba tvrdi da je Krizni stab, ciji su vodeci clanovi bili dvojica optuzenih, predstavljao glavno politicko i vojno telo koje je stajalo iza odluke o proterivanju nesrpskog stanovnistva iz severozapadne Bosne.\nSvedok je izjavio da je Brdjanin u televizijskom nastupu tvrdio da ce Muslimani koji ostanu u Banja Luci "lizati cipele Srbima", sto je medju stanovnistvom izazvalo strah i napetost. Optuzba zeli da dokaze kako takvi izlivi svedoce o postojanju genocidnih namera kod optuzenog.\nPrema njenim tvrdnjama, potkraj 1991., u Banja Luci je izdat zastrasujuci ukaz o opstoj vojnoj i radnoj obavezi.\nOni koji se tome nisu povinovali, bili su lisavani slobode kretanja i ostajali su bez posla. Takodje je bio uveden i policijski cas, kao i kontrolni punktovi, koje su drzali pripadnici takozvanih Srpskih oslobodilackih snaga (SOS). Smailagic je potvrdio da su u njihov sastav ulazili lokalni kriminalci koji bi bez protesta regularne policije pljackali prolaznike.\nSamo Srbi su mogli biti imenovani na rukovodece polozaje, sto je tuzilac ilustrovao jednim clankom iz dnevnog lista Glas srpski, pod naslovom "Direktori samo lojalni Srbi". Prema Smailagicevim recima, zlostavljanje nesrpskog stanovnistva nastavilo se i tokom 1992., pa i kasnije. Velik broj ljudi bio je uhapsen i potom transportovan crvenim policijskim kamionima. Neki od njih vracali su se premlaceni, dok se drugima gubio svaki trag.\nUsledilo je masovno iseljavanje nesrpskog stanovnistva iz Banja Luke, da bi onda, kada je misiji UN u Bosni i Crvenom krstu bila prosledjena vest o progonima i ostalim zlocinima u Banja Luci, preostali Muslimani bili optuzeni za spijunazu.\nSmailagic je, kao clan bosnjacke Stranke demokratske akcije (SDA), uhapsen zbog slanja izvestaja medjunarodnim organizacijama, i osudjen na zatvorsku kaznu u trajanju od 11 godina. Samu kaznu nije odsluzio, buduci da je u medjuvremenu bio potpisan Dejtonski sporazum, kojim su izvrsenja sudskih postupaka obustavljena. Sudjenje se nastavlja.


BAT vlasnik lanca s najviše prodajnih mjesta u BiH - Zenicablog\nBAT vlasnik lanca s najviše prodajnih mjesta u BiH\nBAT vlasnik lanca s najviše prodajnih mjesta u BiH – Kada se spomene maloprodaja na prvom mjestu se pomisli na velike trgovinske lance. No, kompanija koja se bavi maloprodajom, a ima najviše prodajnih mjesta u BiH, su iNovine, lanac kioska u vlasništvu British American Tobaccoa.\nOva kompanija ima čak 540 prodajnih mjesta u BiH, što je više od ijedne druge kompanije u BiH koja se bavi maloprodajom.\nBAT je stvorio pravu maloprodajnu imperiju u BiH, nakon što su iNovine preuzele lance kioska Tobacco Press (od Fabrike duhana Sarajevo) na području Federacije BiH i Lafka (od Bulgartabaca) na području Republike Srpske.\n– Preuzimanjem Tobacco Pressa i Lafke iNovine su postale najveći regionalni lanac kioska i vodeći lanac kioska u BiH sa 540 prodajnih mjesta, a jedinstvene su po tome što jedine pokrivaju teritoriju oba bh. entiteta. Odmah po preuzimanju i dobivanju svih potrebnih dozvola, ova kompanija krenula je u investicijski ciklus kako bi podigla nivo usluge po uzoru na kioske u zapadnim zemljama – rekli su iz ove kompanije.\nVlasnik iNovina, korporacija British American Tobacco, već je i prije integracije Tobacco Pressa i Lafke vrlo ozbiljno pristupila razvoju kompanije, pa su iNovine investirale 6,9 miliona KM, a kompanija je dokapitalizirana sa 12,3 miliona KM.\nU procesu integracije Tobacco Pressa iNovine su samo u tehnološku opremu i standardizaciju prodajnih mjesta i poslovnih procesa investirali 1,2 miliona KM.\nU BiH iNovine zapošljavaju ukupno 1.043 ljudi, pri čemu broj nije fiksan, jer raste u ljetnoj sezoni.\nIzgleda da je upravo maloprodaja najunosniji biznis BAT-a u BiH, s obzirom da proizvodnja cigareta više nije isplativa zbog visokih nameta i crnog tržišta.\nTagovibat bih biznis firme inovine kiosk kompanija press tobacco\nGradonačelnik predložio Gradskom vijeću prodaju Zenicatransa!\nZašto je plaća vozača u Zenicatransu 464 KM i zašto se skoro niko nije javio za posao?


Svako ko želi da leti sa puno AI na mom serveru ???\npitanje Svako ko želi da leti sa puno AI na mom serveru ???\n1 godina 4 nedelje #901 by fltbuff71\nZa detaljnije informacije pogledajte vebsajt fsxflywithmanyai.weebly.com\nUskoro će uspostaviti grupni let ako je dovoljno interesantan.\nKoristim Rikooo preuzimanja za pakete za 737 i 747 livery\nNe možete letjeti AI u multiplayer-u na Steam-u, ali JoinFS je odličan i možete letjeti Steam, Box ili bilo koji drugi Flight Sim u besplatnom letu.\nNeću koristiti TeamSpeak i čini mi se da naplaćuju za server sada ....\nAko ste zainteresovani, samo mi recite\nPogledajte slike koje su mi povezane sa Ai Flight Planner-om. .my server i JoinFS\nVrijeme za pravljenje stranice: 0.299 sekundi


Uslovi za kredit: Radna dozvola - Djindjić krediti - Broj 1 u Švajcarskoj!\nDržavljanstvo kao uslov za izdavanje kredita\nNacionalnost ili državljanstvo, tip boravišne ili radne dozvole, zajedno sa dozvolom prebivališta, imaju ključnu ulogu na uslove za izdavanje privatnog kredita u Švajcarskoj.\nU nastavku je osnovna klasifikacija na osnovu državljanstva:\nŠvajcarski državljani su svi oni koji čije je prebivalište na teritoriji Švajcaske, što je jedan od preduslova za odobravanje privatnih kredita.\nKlijenti koji imaju prebivalište u Linheštajnu, administrativno takođe potpadaju pod gore navedenu grupu.\nŠvajcarski državljani čije je prebivalište u inostranstvu, potpadaju pod identičnu regulativnu grupu kao i “Border sa G dozvolom boravka”.\nZahtevi za izdavanje kredita se odobravaju pod određenim uslovima za strane državljane.\nStranim državljanima u Švajcarskoj, sa dozvolama boravka C i B ili ličnom kartom CH – se prihvataju, pod sledećim uslovima:\nDozvola boravka C: Izdavanje kredita rezidentima sa dozvolom boravka tipa C su pod identičnim uslovma kao za švajcarske državljane, sa boravištem na teritoriji Švajcarske.\nZahtev za kredit sa dozvolom tipa\nStrani državljani bez dozvole boravka\nPrema zakonu, državljanima sa boravišnim dozvolama tipa F, N i S je zabranjeno izdavanje kredita.


Poziv za dostavljanje prijava za poziciju asistenta za logistiku | Center for Environment\nPoziv za dostavljanje prijava za poziciju asistenta za logistiku\nUdruženje građana Centar za životnu sredinu za potrebe projekta “Eko BiH” traži osobu na poziciji asistenta za logistiku. Cilj projekta je osnaživanje organizacija civilnog društva iz oblasti zaštite životne sredine/okoliša za uključivanje u proces kreiranja, sprovođenja i monitoringa sektorskih strategija i politika iz oblasti životne sredine/okoliša i klimatskih promjena, kao i uključivanje u procese donošenja odluka u vezi sa EU integracijama. Projekat je podržan od strane Evropske unije, a sprovodi se u saradnji sa Arhus centrom Sarajevo i Centrom za ekologiju i energiju iz Tuzle.\nSvrha ovog angažmana se ogleda u potrebi za asistencijom koordinatoru projekta i koordinatorima kampanja u cjelokupnoj koordinaciji i upravljanju projektnim aktivnostima, kroz logističku podršku i komunikaciju među partnerima na provođenju aktivnosti na Eko BiH projektu.\nRok za podnošenje prijava za poziciju asistenta za logistiku je 8. februar do 16.00 časova.\nDetaljne informacije u vezi sa uslovima i načinom dostavljanja ponude možete pogledati na ovom linku.


Press konferencija sa Monikom Beluči - Vesti\nPress konferencija sa Monikom Beluči\nOna je izrazila svoje oduševljenje što će biti deo veoma značajnog festivala koji toliko dugo traje i izjavila da joj je čast što će ga upravo ona otvoriti.\nU Svečanoj sali Skupštine grada Beograda 24. januara 2017. u 15h održana je konferencija za štampu povodom 45. FEST-a koji će večeras otvoriti novi film Emira Kusturice Na mlečnom putu.\nKonferenciji su prisustvovali slavni režiser, zvezde ovog ostvarenja Monika Beluči i Sloboda Mićalović, kao i gradonačelnik Beograda Siniša Mali. Novinarima se prvo obratio gradonačelnik, koji je ukazao važnost ove manifestacije . Kako je rekao, najveći beogradski filmski festival svake godine ima sve veći broj posetilaca, sve bolje filmove i sve veće svetske zvezde koje nam dolaze u posetu. Zahvalio se i režiseru Emiru Kusturici što je prihvatio da njegov film bude prikazan na otvaranju ovogodišnjeg FEST-a, kao i prisutnim glumicama.\nReč je zatim predao reditelju, koji je skrenuo pažnju na činjenicu da je za veliki festival potrebno imati filmove sa velikim zvezdama, te da je ovo, citirajući završnu repliku iz filma Kazablanka, "početak jednog divnog prijateljstva".\nSledeća se prisutnima obratila Sloboda Mićalović, koja tumači jednu od glavnih ženskih uloga u filmu, primetivši da Beograda kao da poslednjih 10 dana "živi za fest". Ona je istakla važnost ove manifestacije za sve umetnike, a pogotovo buduće filmske stvaraoce i rekla da je presrećna što je dao filma koji će otvoriti FEST.\nReč je zatim predala čuvenoj italijanskoj glumici Moniki Beluči, koja će večeras otvoriti ovaj festival. Ona je izrazila svoje oduševljenje što će biti deo veoma značajnog festivala koji toliko dugo traje i izjavila da joj je čast što će ga upravo ona otvoriti. Poželela je FEST-u dug život i još više uspeha. Na pitanja novinara koliko su jedno drugom oplemenili život, Emir Kusturica i Monika Beluči izjavili su da je rad na ovom bio veoma zabavno iskustvo i "odnos u kome su razmenjene plemenite čestice." Čuvena glumica rekla je kako ovaj film pokazuje da Kusturica, koga nisu slučajno prozvali "profesor" veoma poštuje žene, što se vidi iz uloga koje je namenio dvema glavnim glumicama, kao i da se nada da će ovo ostvarenje označiti početak "veće dugovečnosti glumica na filmu". Emir Kusturica izjavio i da je u ovom filmu išao do kraja, kako režiser, tako i kao glumac, s obzirom na to da u ovom ostvarenju tumači glavnu mušku ulogu.\nFilm Na Mliječnom putu biće prikazan večeras na svečanom otvaranju FEST-a u velikoj sali Sava Centra sa početkom u 19 časova.


D.Miljić 11.04.2017 12:49\nBANJALUKA – Izgradnja monumentalnog rusko-srpskog vjerskog i kulturnog centra u Banjaluci trajno će obilježiti naše postojanje na ovim prostorima, rekao je danas predsjednik Republike Srpske Milorad Dodik nakon potpisivanja ugovora o darivanju zemljišta Građevinskog preduzeća /GP/ "Krajina" crkvenoj opštini Banjaluka, za gradnju ovog objekta.\nDodik je, nakon potpisivanja ugovora o darivanju zemljišta Građevinskog preduzeća "Krajina" Crkvenoj opštini Banjaluka za gradnju tog centra, rekao da će ovaj objekat u naselju Aleja centar imati površinu od oko 6.500 metara kvadratnih.\n"Naredni korak je formiranje odbora za izgradnju, nakon čega ćemo se obratiti Ruskoj pravoslavnoj crkvi u vezi s projektovanjem, kako bismo dobili objekat koji će biti duhovni, vjerski i kulturni centar", dodao je Dodik.\nNaglasio je da je ideja o izgradnji srpsko-ruskog pravoslavnog hrama stara 100 godina i da je ponosan što pripada savremenicima koji će tu zamisao sprovesti u djelo.\nNajavio je da će u izgradnji ovog centra, koji je bio tema njegovog sastanka sa Sergejem Lavrovom, ministrom spoljnih poslova Rusije, biti angažovani lokalni potencijali, ali i ljudi i institucije iz Srbije i Rusije.\n"U vezi s izgradnjom centra riješeni su imovinsko-pravni odnosi, te će grad preuzeti na sebe troškove svih komunalnih i drugih dažbina", kaže Dodik.\nNjegovo preosveštenstvo episkop banjalučki Jefrem rekao je da bi izgradnja temelja srpsko-ruskog hrama mogla da počne u julu naredne godine, kada se navršava 100 godina od stradanja ruske carske porodice Romanov.\nBorko Đurić, direktor GP "Krajina", u ime akcionara te firme, rekao je da su ponosni što su u prilici da budu dio ovakvog grandioznog projekta i da će nastojati da ga na najbolji način realizuju.\nPetar Frolov, savjetnik u Ambasadi Rusije u BiH, izrazio je zadovoljstvo što je počela realizacija tog projekta, te izrazio očekivanje da će dočekati otvaranje centra.\nMilorad Dodik Jefrem ugovor


Written on 07 July 2017 . Posted in Latest news\nSastanak mreže lokalnih saradnika za aktivnu podršku povratničkim porodicama i integraciju u zajednicu održan je u Ekumenskoj humanitarnoj organizaciji 4. jula 2017. godine. Mreža se sastoji od 18 lokalnih saradnika širom Srbije koji od oktobra 2016. podržavaju proces reintegracije ugroženih porodica kroz niz mera i usluga:\nDo sada su kroz ovaj projekat različitim merama, u kontinuitetu od 6 do 8 meseci, podržane 274 osobe iz 51 povratničke porodice koje su vraćene u 2015. i 2016. godini iz Baden-Wirtemberg pokrajine, Nemačka. Preko 90 školske dece je podržano kupovinom školskog pribora i obuće, prevodom školskih svedočanstava, 20 grantova je dodeljeno za otpočinjanje sopstvenog posla, dok su kod 10 porodica poboljšani uslovi stanovanja kroz nabavku nameštaja, sanaciju krova, izolaciju objekata i druge sitne popravke.\nUsluga urgentne pomoći je obuhvatala nabavku ogreva, hrane i higijenskih paketa za 39 porodica. Takođe, 24 porodice su podržane nabavkom lekova, plaćanjem pregleda i medicinskih intervencija.


LJUBAV ZA LJUBAV, A PROJEKTI DA SVIMA BUDE BOLJE - Biljana Trifunović\nLJUBAV ZA LJUBAV, A PROJEKTI DA SVIMA BUDE BOLJE\nNove pozivnice za ruske kompanije i privrednike\nSrpsko-ruska investiciona konferencija u Moskvi je nedavno najavljena kao idealno mesto za spajanje najboljih projekata iz Srbije i investitora iz Rusije, ne bi li se i na ovaj način omogućila razmena informacija i postigli preliminarni dogovori.\nIako su ruski investitori odavno stigli u naše krajeve, na moskovskoj konferenciji potencijalnim ulagačima predstavljena 74 projekta, novi je pokušaj da se partnerima širom otvore vrata i omogući da što brže i lakše prođu „kroz lavirinte srpskih propisa i institucija”. Pozivnica za poslovne aranžmane upućena je zainteresovanima da profit stiču u energetici, industriji, poljoprivredi, građevinarstvu i turizmu. Projekti teški vrlo značajnih sedam milijardi evra.\nSvi skloni tradiciji a i veri u „braću Ruse” u ovom predstavljanju videli su način da se zajedničkim, dakle, rusko-srpskim snagama osnaže ekonomska, politička i kulturna saradnju i kako se to kaže učvrste prijateljske veze dve zemlje. Jačanjem privrednih veza i poslova dat je doprinos tradicionalnim, vekovnim i strateškim odnosima Srbije i Rusije.\nOni koji prvo otvaraju kasu pa tek onda srce istaći će u prvi plan da trgovinske odnose Srbije u Rusije karakteriše stalni rast srpskog izvoza, i to proizvoda visokog stepena prerade, tako da se ove godine očekuje se rekordan izvoz od 1,1 milijardu dolara. Ruska privreda, naročito u poslednjem periodu, intenzivno je investirala u srpsku energetiku, bankarstvo, industriju, usluge i turizam, kažu više od 2,5 milijarde dolara. I još važnije: postojeća ulaganja otvorila su vrata budućim investicijama iz daleke prijateljske zemlje. Sada kroz partnerstvo ili kupovinu preduzeća u državnom vlasništvu ruske kompanije i preduzimljivi poslovni ljudi dobijaju mogućnost „aktivnog učešća i ulogu moderatora i kreatora privrednog okruženja Srbije”.\nOstvarenje planova će po prvim procenama da uveća vrednost svakog od projekata tri do pet puta, s tim da se računa i na kumulativne efekte za ostale, prateće, privredne grane. Za realizaciju projekata i vraćanje uloženog novca potrebno je otprilike pet godina… Šta više zapitaće se neki? Ništa, osim da i (politička) klima i vetrovi, rusko-srpska jedra usmere ka mirnim vodama.


GRAD BEOGRAD Archives - Jutarnji GLASnik\nTransparentnost Srbija: 300 miliona evra neće biti naplaćeno investitoru Beograda na vodi? Transparentnost Srbije podnela žalbu protiv Grada Beograda Transparentnost Srbija podnela je žalbu protiv Grada Beograda Povereniku za informacije od javnog značaja i urgenciju Vladi Srbije jer ova dva organa nisu odgovorila na zahtev da dostave informacije u vezi sa izgradnjom objekata javne namene […]\nBista sovjetskog kosmonauta Jurija Gagarina uklonjena je sa postamenta na Novom Beogradu, nakon što je gradski menadžer Goran Vesić najavio je da će taj spomenik biti uklonjen i da će umesto njega biti napravljen nov, na čiji izgled će dati saglasnost sve nadležne institucije. „Gagarin će u Beogradu imati obeležje dostojno doprinosa koji je dao […]\nDragoljub Ljubičić Mićko je građanima Srbije u idućoj godini, ironično, poželeo što više izbora – da svojim izlaskom ne utiču ni na šta. Naveo je da srpskim partijama ne treba članstvo, samo lideri, i da nam treba SES – Srpska egoistička stranka. Komentarišući naslov da srpska vojska čeka ruski S-300, rekao je da nam je […]\nBožović: Mali i Vesić obmanjuju građane\nPredsednik beogradskog odbora Demokratske stranke Balša Božović izjavio je da Beograd, koji je nekada pomagao svima, danas „moli za pomoć za osnovne potrebe“ i istakao da vrh vlasti obmanjuje građane da gradska „kasa nikada nije bila punija“. „Beograd je do pre pet godina finansijski pomagao gradovima i opštinama širom Srbije, dok je danas zahvaljujući nesposobnoj […]\nDug od oko pet miliona evra prema Beogradu neobjašnjivo nestao\nSavet za borbu protiv korupcije utvrdio da je 566,4 miliona dinara, koliko su firme Pivej invest i So-lo invest dugovale Gradu Beogradu za zakup građevinskog zemljišta jednostavno izbrisane iz kasnijih izveštaja, bez naznaka da je dug ikada izmiren. Iako poseduje hiljade hektara građevinskog zemljišta i hiljade lokala i stanova Grad Beograd ostvaruje male prihode od […]